Pagannurotan iti Balota nga Absentee (Absentee Ballot) ADDANG 1 Repasuem ti Kard ti Balota LIKUD Nailanad iti kard ti balota para iti Eleksion Primaria a para iti Maymaysa a Partido (wenno ti Single Party Primary Election ballot card) dagiti amin nga indibidual a balota para kadagiti amin a partido politikal, agraman kadagiti kandidato a saan a partisano (wenno awan partidona a kandidato). Laglagipem a ti kard ti balota ket addaan iti dua a rupa - ti sango ken likud. AKINLIKUD A PASET Iti akinlikud a paset ti kard ti balota, nailanad dita ti listaan dagiti Espesial a Saan a Partisano a Takem (wenno Special Nonpartisan Offices) a mabutosan. Mabalin ti asino man ti mangbutos kadagiti agngayangay kadagiti Espesial a Saan a Partisano a Takem (wenno iti Special Nonpartisan Offices). ADDANG 2 Piliem ti Balotam SANGO AKINSANGO A PASET BUTOS PARA KADAGITI TAKEM A PARTISANO Pumilika iti maysa laeng a partido politikal a pagbutosam babaen ti panangpangisitmo iti kahon wenno iti nairanta a markaam iti kanigid a paset ti nagan ti partido. No dika mangpili iti partido sa ad- adu ngem maysa a partido ti pagpiliam iti ibutosmo a kandidato, di mairaman a mabilang ti butosmo. Ti tunggal partido politikal, agraman dagiti saan a partisano a kandidato, ket malasin babaen ti bukodda a balota. Masapul a pumilika iti kayatmo a partido iti seksion a managan iti Select a Party. No dika mangpili iti partido sa ad-adu ngem maysa a partido ti pagpiliam iti ibutosmo a kandidato, di mairaman a mabilang ti butosmo. Ibutosmo laeng dagiti kandidato iti pinilim a partido. Dagiti butosmo para kadagiti kandidato iti sabali a partido ket dinto maibilang. Masapul ngarud a maysa laeng a partido ti piliem: Partido Libertariano (Libertarian Party) Partido Berde (Green Party) Partido Demokrata (Democratic Party) Partido Libre nga Enerhia (Free Energy Party) Saan a Partisano a Balota (Nonpartisan Ballot) Partido Republikano (Republican Party) Ti napilim a balota ti partido ket mabalin nga adda iti akinlikud a paset ti kard ti balota. No agbutoska, kompletuem a markaan ti bassit a kahon iti kanigid a paset ti nagan ti pilim a kandidato ken iti maymaysa laeng a partido. Agaramatka iti nangisit wenno asul a pen. No agusarka iti sabali a kolor ti pen wenno lapis, mabalin a di mairaman a mabilang ti butosmo. No agbiddutka, awagam ti opisina ti Klerk tapno maikkanka iti sabali a balota. No mangibutoska iti ad-adu ngem iti maipalubos a bilang dagiti kandidato, saanto a mairaman a mabilang ti butosmo. TRANSLATED MATERIALS This is available in Japanese, Ilocano, and Chinese. For translated materials, please call the Office of Elections at (808) 453-VOTE (8683) or 1-800-442-VOTE (8683) on the neighbor islands. 本パンフレットは日本語,イロカノ語,中国語の版があります. 翻訳された資料が必要場合,選挙管理事務所までお電話ください: 453-VOTE (8683) 近隣諸島からは,フリーダイヤルでお 電話いただけます:1-800-442-VOTE (8683) Iti napilim a balota, butosam laeng ti rumbeng a kaadu dagiti kandidato a mapalubosan para iti tunggal takem. UMNO A PANANGMARKA: Nasken unay a pangisitem wenno markaam a naan-anay ti kahon wenno ti nairanta a markaam. Mabalin a di mairaman a mabilang ti butosmo no dimo markaan a nasayaat. BUTOS PARA KADAGITI ESPESIAL A SAAN A PARTISANO A TAKEM Sapulem ti seksion para iti Special Nonpartisan Offices iti akinlikud a paset ti kard ti balota. Mabalin ti asino man ti mangbutos kadagiti agngayangay kadagiti Espesial a Saan a Partisano a Takem (wenno iti Special Nonpartisan Offices). Mabasa met daytoy a papeleta wenno brochure iti pagsasao a Hapones, Ilokano ken Intsik. Tapno makaalakayo kadagiti material a naipatarus kadagitoy a pagsasao, umawagkayo laeng iti Office of Elections iti (808) 453-VOTE (8683) wenno 1-800-442-VOTE (8683) no agnaedkayo iti kadarapat (wenno kaarruba) nga isla. 1-800-442-VOTE (8683) (Office of Elections ) (808) 453-VOTE (8683) Kompleton ti seksion iti panagbutos. LAGLAGIPEM: TI NAGBUTOSAM A BALOTA KET MASAPUL A MAAWAT AGINGGA ITI ALAS 6:00 ITI MALEM ITI ALDAW TI ELEKSION; NO SAAN, DI MAIRAMAN A MABILANG TI BUTOSMO!


Abril 2, 2018 Para kadagiti: General Authority; General Auxiliary Presidency; Area Seventy; Stake, Mission, ken District President; Bishop ken Branch President; Stake ken Ward Council (Maibasa iti miting ti sakrament) Patpatgenmi a Kakabsat a Lallaki ken Babbai:: Panagserbi nga addaan kadagiti Napapigsa a Korum iti Melchizedek Priesthood ken Relief Society Ti panagserbi ti Mangisalakan ti mangipagwadan iti dua a naindaklan a bilin: "Ayatem ti Apo a Diosmo iti amin a pusom, ken iti amin a kararuam, ken iti amin nga isipmo" ken "Ayatem ti padam a tao a kas iti bagim" (Mateo 22:37, 39). Iti dayta nga espiritu, insuro pay ni Jesus, "Dakayo ti pinilik nga agserbi kadagitoy a tao" (3 Nephi 13:25). Tapno maipamaysa dagiti panagkagumaan dagiti korum ti Melchizedek Priesthood ken Relief Society iti panagserbi kas iti insuro ti Mangisalakan, ipakaammomi dagiti sumaganad a panagbalbaliw: Iti ward level, maysa a korum ti Melchizedek Priesthood. Dagiti miembro ti elders quorum ken high priests group ket agtipon itan iti maysa a korum nga addaan maysa a presidency. Ti korum ket maawagan nga "elders quorum," ket maisardeng dagiti high priest group iti ward. Iti stake level, maysa a high priests quorum. Ituloy ti stake presidency ti agserbi kas presidency ti high priests quorum. Dagiti miembro dayta a korum ket dagiti laeng high priest nga agdama nga agserserbi iti stake presidency, kadagiti bishopric, iti high council, ken kas dagiti agak- akem a patriarch. Ti panagserbi ti mangsukat iti home teaching ken visiting teaching. Dagiti nagsina a programa ti home teaching ken visiting teaching ket nagtunos itan a panagkagumaan a maitudo iti "panagserbi," nga imatonan dagiti panguluen ti elders quorum ken Relief Society babaen ti panangiturong ti bishop. Ti panangserbi ket panangaywan a kas ken ni Cristo ken panangtulong a mangipaay kadagiti espiritual ken temporal a kasapulan. Panangiraman kadagiti agtutubo iti panagserbi. Mabalin nga iraman iti panagserbi dagiti Laurel ken Mia Maid kas kompanion dagiti kabsat a Relief Society, ket agtultuloy dagiti priest ken teacher a kas kompanion dagiti Melchizedek Priesthood holder. Pannakaipatarus ti First Presidency letter, 2 April 2018: Ministering with Strengthened Melchizedek Priesthood Quorums and Relief Societies. Ilokano. 15348 864
Nasken a maipatungpal a dagus dagiti panagbalbaliw iti korum. Mabalin nga ikkan iti panawen dagiti panagbalbaliw iti panagserbi ngem nasken a maipatungpal iti kabiitan agingga a mabalin. Sidadaan a magun- od ti nayon nga impormasion iti ministering.lds.org/ilo. Sipupudno kadakayo, Ti Umuna a Panguluen
Panagserbi nga addaan kadagiti Napapigsa a Korum iti Melchizedek Priesthood ken Relief Society Nairagpin iti surat ti Umuna a Panguluen a napetsaan iti Abril 2, 2018 Ti biag ni Jesus ken panagserbi ket mangipagwadan iti dua a naindaklan a bilin: "Ayatem ti Apo a Diosmo iti amin a pusom, ken iti amin a kararuam, ken iti amin nga isipmo" ken "Ayatem ti padam a tao a kas iti bagim" (Mateo 22:37, 39). Kas miembro ti Simbaan ti Mangisalakan a sipupudno nga agtartarigagay nga agbalin a disipulona, nasken a surotentayo ti patigmaanna nga agayat ken agserbi iti Amatayo iti Langit ken dagiti annakna. "No ay- ayatendak, agserbikayo kaniak," kinuna ti Mangisalakan (DkK 42:29). Insuro ni Ari Benjamin, "No agserbikayo iti padayo a tao agserserbikayo laeng iti Dios" (Mosiah 2:17 Ginupgop ni Alma ti pagrebbengantayo babaen ti panangisaona, "Binantayanda dagiti taoda, ken tinarakenda ida kadagiti banag a maipanggep iti kinalinteg" (Mosiah 23:18). Tapno matulongan ti tunggal maysa kadatayo nga agresponde iti nadiosan a bilin a mangaywan ken agserbi kadagiti dadduma, impakaammo ti Umuna a Panguluen dagiti sumaganad a panagbalbaliw, a naisangrat a mangipamaysa kadagiti panagkagumaan dagiti korum ti Melchizedek Priesthood ken Relief Society iti panagserbi kas iti inaramid ti Mangisalakan. Iraman dagitoy a panagbalbaliw ti sumaganad: Iti ward level, maysa a korum ti Melchizedek Priesthood. • Iti stake level, maysa a high priests quorum. • Ti panagserbi ti mangsukat iti home teaching ken visiting teaching. • Panangiraman kadagiti agtutubo iti panagserbi. Kas pangsuporta kadagitoy a panagbalbaliw, saanen nga angayen dagiti ward ken stake dagiti miting iti priesthood executive committee. No adda espesial nga isyu iti ward, kas iti nakain- inaka a pakaseknan ti pamilia wenno saan a gagangay a karit iti welfare, mabalin a risuten daytoy iti napadakkel a miting iti bishopric. Mabalin a risuten ti dadduma pay a saan a sensitibo a banag iti ward council. Ti naawagan a "dagiti miting iti stake priesthood executive committee" ket naawagan iti "high council meeting" (kitaen kadagiti saludsod 7 ken 15, iti baba). Sidadaan a magun- od ti nayon nga impormasion iti ministering.lds.org/ilo. Iti Ward Level, Maysa a Melchizedek Priesthood Quorum Insuro ni President Russell M. Nelson a "saan a nasken nga umay ti paltiing iti maminpinsan. Mabalin nga in- inut daytoy." 1 Dagiti maipalpalgak a pasamak maipanggep kadagiti korum ti priesthood ken ti dumakdakkel a pannakaammo kadagiti tulbek iti priesthood ket mangted iti pangtuladan iti in- inut a paltiing. Iti intero a pakasaritaan ti Simbaan, masansan nga impalgak ti Apo ti pagayatanna iti tunggal
binatog, a silalabon a mangbendision kadagiti annakna iti dakdakkel a pannakaawat no kasano a mayaplikar dagiti pagbatayan ti ebanghelio kadagiti agdama a kasasaad (kitaen iti DkK 46:15-16). Iti adu a tawen, imbilang ti Umuna a Panguluen ken ti Korum ti Sangapulo- ket- dua nga Aposltol dagiti panagbalbaliw a nailadawan iti baba. Babaen laeng iti adu a panagkararag, naannad a panagadal iti pundasion dagiti korum ti priesthood a mainaig iti nasantuan a kasuratan, panagkaykaysa dagiti mangimatmaton a lider ti Simbaan, ken ti pammatalged a daytoy ti pagayatan ti Apo, intuloy dagiti lider ti maulit a panangbukel kadagiti korum iti ward ken stake level, a mangaramid iti daytoy a maysa pay nga addang iti pannakaipalgak ti Pannakaisubli. 1. Ania dagiti panagbalbaliw para kadagiti high priests group iti ward ken dagiti elders quorum? Kadagiti ward, dagiti miembro ti elders quorum ken high priests group ket agtiponto iti maysa a korum nga addaan maysa a panguluen. Ti korum, a dimmakkel iti bilang ken panagkaykaysa, ket maawaganto iti "elders quorum," ket maisardeng ti high priests group iti ward. Mairaman iti elders quorum ti amin nga elder ken prospective elder iti ward kasta met dagiti high priest a saan a madama nga agserserbi iti bishopric, iti stake presidency, iti high council, wenno kas dagiti agak- akem a patriarch. 2. Kasano ti pannakabukel ti elders quorum presidency? Ti stake president, a tulongan dagiti mamangbagana, ti mangi- release kadagiti agdama a high priests group leadership ken dagiti elders quorum presidency. Kalpasanna umawagto ti stake president iti baro nga elders quorum president iti tunggal ward, ken ti stake president, ti nadutokan a mammagbaga iti stake presidency, wenno ti nadutokan a high councilor ket umawagto kadagiti mammagbaga a nairekomenda nga agserbi iti elders quorum presidency. Mabalin a mairaman iti baro nga elders quorum presidency dagiti elder ken high priest, iti agduduma nga edad ken padas, a sangkamaysa nga agserserbi iti maysa a quorum presidency. Mabalin nga agserbi ti maysa nga elder wenno maysa a high priest kas quorum president wenno kas maysa a mammagbaga.2 3. Asino ti mangiturong iti aramid ti elders quorum president? Ti elders quorum president ti direkta a responsable iti stake president, a mangted iti training ken pangiwanwan manipud iti stake presidency ken babaen ti high council. Ti bishop, kas presiding high priest iti ward, ket regular a makipagmiting pay iti elders quorum president. Ti bishop ti magbalakad kenkuana ken mangted iti umno a direksion maipanggep no kasano a kasayaatan nga agserbi ken mangbendision kadagiti miembro ti ward, a makipagtrabaho a maitunos iti amin nga organisasion ti ward. (Kitaen iti Handbook 2, 7.3.1.) 4. Baliwan kadi daytoy a panagbalbaliw ti structure ti korum ti priesthood office nga iggem dagiti miembro ti korum? Saan. Agtalinaed dagiti elder nga elder ken hight priest a high priest iti termino ti priesthood officeda. Nupay kasta, ituloy dagiti elder a maordenan a high priest no maawaganda iti presidency, high council, wenno bishopric - wenno iti sabali pay a gundaway nga inkeddeng ti stake president babaen ti nainkararagan a konsiderasion ken inspirasion. 2
5. Mabalin kadi a maaddaan ti maysa a ward iti nasursurok ngem maysa nga elders quorum? Wen. Segun iti Doktrina ken Katulagan 107:89, no addaan ti ward iti di gagangay a dakkel a bilang dagiti aktibo a Melchizedek Priesthood bearer, mabalin a mangbukel dagiti lider iti nasurok ngem maysa nga elders quorum. Kadagiti kasta a kasasaad, nasken nga addaan ti tunggal korum iti nainrasonan a balanse no mainaig iti edad, padas, ken priesthood office ken pigsa. Iti Stake Level, Maysa a High Priests Quorum 6. Ania dagiti panagbalbaliw para iti stake high priests quorum? Ituloy ti stake presidency ti agserbi kas presidency ti stake high priests quorum. Dagiti miembro dayta a korum ket dagiti laeng high priest nga agdama nga agserserbi iti stake presidency, kadagiti bishopric, iti high council, ken kas dagiti agak- akem a patriarch. Dagiti ward and stake clerk ken executive secretary ket saan a miembro ti high priests quorum. Gagangay a makipagmitingto dagiti miembro ti stake high priests quorum iti elders quorum no saanda a madutokan iti sadino man. 7. Ania ti akem ti stake high priests quorum? Iti akemda iti panangidaulo, makipagmiting ti stake presidency no kasapulan kadagiti miembro ti stake high priests quorum tapno mangted iti training ken mangtulong kadagiti miembro ti korum kadagiti callingda. Dagiti agdama a miting iti stake a nailawlawag iti Handbook 2, section 18.3 ket agtultuloy nga addaan kadagiti sumaganad a panagbalbaliw: Dagiti stake priesthood executive committee meeting ket maawagan iti "high council meeting." Saanen a maangay pay ti tinawen a miting dagiti amin a naordenan a high priest iti stake. Nupay kasta, angayen ti stake presidency ti tinawen a miting ti stake high priests quorum. 8. Ania dagiti panggep dagiti panagbalbaliw kadagiti korum iti Melchizedek Priesthood? Ti kaadda ti maysa a korum ti Melchizedek Priesthood iti ward ket mamagkaykaysa kadagiti priesthood holder a mangipatungpal iti amin nga aspekto ti aramid iti pannakaisalakan, agraman ti aramid iti templo ken family history a sigud nga inurnos ti high priests group leader. Daytoy ti mangpalugod kadagiti miembro ti korum ti amin nga edad ken background tapno mairanud manipud iti pannirigan ken padas dagiti adda iti agduduma nga agpang ti biag. Daytoy pay ti mangted kadagiti nayon a gundaway kadagiti addan padasna a priesthood holder a mangisuro kadagiti dadduma, agraman dagiti prospective elder, baro a miembro, young adult, ken dagiti nagsubli iti panagaktibo iti Simbaan Makatulong dagitoy a panagbalbaliw kadagiti elders quorum ken Relief Society a mangitunos iti aramidda. Dagitoy pay ti mangpalag- an iti pannakitunos ti korum iti bishopric ken ward council. Ket dagitoy ti mangpalugod iti bishop a mangidutok iti ad- adu pay a pagrebbengan kadagiti presidente ti elders quorum ken Relief Society tapno makapagpokus isuna ken dagiti mamagbagana kadagiti kangrunaan a pagrebbenganda - nangnangruna iti panangidaulo iti Aaronic Priesthood ken young women. 3
Ti Panagserbi ti Mangsukat iti Home Teaching ken Visiting Teaching Iti adu a tawen, nagresponde dagiti home teacher ken visiting teacher kadagiti assignmentda a sumarungkar iti balay ti tunggal miembro iti binulan, mangidanon iti mensahe, ken tumulong no kasapulan. Di mabilang nga oras ti napasnek ken saan a manangimbubukod a serbisio ti naited iti daytoy naindaklan nga aramid. Iti panangbangon iti dayta a kinapasnek, idawat itan dagiti lider iti Simbaan kadagiti miembro a mangpadakkel iit pokusda iti panangaywan kadagiti dadduma a kas ken ni Cristo, agpada nga espiritual ken temporal (kitaen iti Handbook 2, 3.2.3). Tapno mayunay- unay dayta a panangaywan, dagiti sigud a programa ti home teaching ken visiting teaching ket gagangay itan a panagkagumaan a maitudo iti "panagserbi," nga imatonan dagiti panguluen ti elders quorum and Relief Society babaen ti panangiturong ti bishop. 9. Ania ti "panagserbi"? Impakita ti Mangisalakan babaen ti pagwadan no ania ti kayat a sawen ti agserbi kas iti panagserbina babaen iti ayat para iti Amana ken para iti tunggal tao (kitaen iti Juan 15:9-10). Inayat, insuro, inkararagan, liniwliwa, ken binendisionanna dagiti adda iti aglawlawna, nga aw- awisenna amin ida a sumurot Kenkuana (kitaen iti Marcos 8:34). No agserbi dagiti miembro ti Simbaan, sikakararag nga agkalikagumda nga agserbi kas iti kayatna - a "manglinglingay kadagiti makasapul iti pannakalinglingay," "mangkitkita a kanayon iti simbaan, a makipulapol ken mangpapigsa kadakuada," "mangsarungkar iti balay ti tunggal kameng," ken mangtulong iti tunggal maysa nga agbalin a pudno a disipulo ni Jesucristo (Mosiah 18:9; DkK 20:51, 53; kitaen met iti Juan 13:35). No agserbi dagiti miembro, ikeddengda babaen ti komunikasion ken inspirasion ti kasansan ken kita ti pannakikontakda kadagiti naidutok kadakuada nga aywanan. Makiuman ken mangtedda iti pakaammuan kadagiti liderda iti uray maminsan laeng iti tunggal tallo a bulan maipanggep iti serbisioda ken dagiti kasapulan ken pagpigsaan dagiti nayawis kadakuada nga aywana. Ireport dagiti lider dagitoy nga interbyu iti panagserbi iti tunggal tallo a bulan; saandan nga ireport pay ti bilang dagiti nabisita wenno kontak a naaramid kadagiti indibidual ken pamilia. Mainayon pay, babaen ti priesthood link iti tunggal miembro, mangbukel dagiti agserserbi a kakabsat a lallaki ken babbai iti network iti komunikasion a mabalin nga usaren dagiti lider iti oras ti peggad wenno pettat a panagkasapulan. 10. Ania ti yawag kadagiti agserbi? Maitudo dagiti priesthood holder kas "agserserbi a kakabsat a lallaki," ken maitudo dagiti kakabsat iti Relief Society kas "dagiti agserserbi a kakabsat a babbai." Gagangay, a maawagandanto iti naganda: "Brother Jones" ken "Sister Smith." Saanda a maitudo a kas "dagiti ministro." 11. Kasano a maipada ken maigidiat ti panagserbi manipud iti home teaching ken visiting teaching? Maipada ti panangserbi iti home teaching ken visiting teaching iti dayta tunggal sangakabbalayan ket addaanto iti kakabsat a lallaki - dagiti agserserbi a kakabsat a lallaki - tapno agserbi ken mangaywan iti pamilia wenno dagiti indibidual nga agnaed idiay (kitaen iti DkK 20:47, 59). Tunggal nataengan a kabsat a babai ket maaddaanto kadagiti miembro ti Relief Society - dagiti 4
agserserbi a kakabsat a babbai - tapno agserbi ken mangaywan kenkuana, nga itultuloy ti panangpatibker iti panangyunay- unay iti panangserbi nga imbinglay ti Relief Society General Presidency iti rugi ti Enero 2018 (kitaen iti "Keep in Touch with Her Anytime, Anywhere, Any Way," Ensign wenno Liahona, Ene. 2018, 7). Mainayon pay, sumagmamano a naidawat a kasapulan ti home teaching ken visiting teaching ti nabalbaliwan a makatulong kadagiti miembro nga agserbi iti dakdakkel a pokus iti panangipaay kadagiti kasapulan. Saanen a nasken a kanayon a pormal a panagbisita kadagiti kontak. Mabalin a maaramid dagitoy iti pagtaengan, iti simbaan, wenno iti ania man a lugar a natalged, nanam- ay, ken madanon. Kas iti insuro ni Elder Jeffrey R. Holland: Ti kaskenan a banag ket no kasano a pinaraburan ken inaywananyo dagiti adda iti uneg ti panangaywanyo, a talaga nga awan ti pakainaiganna iti naitudo a petsa wenno lugar. Ti napateg ket patpatgenyo dagiti taoyo ken tungtungpalenyo ti bilin a "mangkitkita a kanayon iti simbaan.'" 3 Iti ababa a pannao, ti panagserbi ket iturong ti Espiritu, nalaka nga ibagay daytoy, ken nai- customize daytoy kadagiti kasapulan ti tunggal miembro. 12. Kasano nga iturong ti Espiritu ti panagserbi? No agserbi dagiti miembro, agkalikagumda a manggun- od iti inspirasion tapno maammuan no kasano ti kasayaatan a mangtulong iti dadduma ken mangipaay kadagiti kasapulanda. Ti kadi naiskediul a panagbisita ken regular a tawag iti telepono iti nataengan a kabsat a babai nga agbibiag nga agmaymaysa ket mangted iti koneksion a kasapulanna? Ti kadi panangawis iti saan nga aktibo a young adult tapno makiraman iti proyekto iti komunidad ti kasayaatan a tulong a pangkontak? Ti kadi panangsuporta iti ay- ayam a soccer ti agtutubo ti makatulong iti agpada nga agtutubo ken dagiti nagannak kenkuana? Ti kadi panangteks iti maysa a tao iti makaparegta a nasantuan a kasuratan ti makatulong a mangpalag- an kadagiti dagensenna? Ti kadi maysa a surat wenno kard wenno email ti pangipakita iti makatulong a pannakaseknan? Ania koma ti paaramid ti Mangisalakan kadagiti katulonganna? Ti panangsarak kadagiti naparegta a sungbat kadagiti kasta a saludsod ken panangusar iti amin a sidadaan a magun- od a pamay- an iti pannakikontak kadagiti tao a naidutok kadakuada ket kangrunaan iti naparegta a panagserbi. Tapno mangipaay iti serbisio a kas ken ni Cristo, saan a makapagpannuray dagiti agserserbi a kakabsat a lallaki ken babbai kadagiti gagangay a panagbisita wenno naikeddeng a mesahe; agkalikagumda a manggun- od iti inspirasion ken balakad kadagiti miembro ti pamilia tapno kasayaatan a maaywanan dagiti tao a naidutok kadakuada - nga us- usaren ti oras ken resources nga adda kadakuada. 13. Kaano a nalaka nga ibagay ti panagserbi? Adda gundaway dagiti agserserbi a kakabsat a lallaki ken babbai nga aramiden no ania ti kasayaatan a maitrabaho. Mabalin a saan nga agkasapulan iti umdas nga atension dagiti tao a nakaawisanda nga aywanan. Ti pannakipagtrabaho iti bishopric ken ward council, dagiti panguluen ti elders quorum ken Relief Society ket mangipakaammo kadagiti prioridad iti panangserbi kadagiti kakabsat a lallaki ken babbai tapno mariknada no asino ti mabalin nga agkasapulan unay kadakuada. Masansan a kangrunaan a maited ti kangatuan a prioridad kadagiti baro a miembro, saan nga aktibo a miembro a mabalin a nakasagana nga umawat, ken dadduma pay kas kadagiti awan asawana a nagannak, balo a babai, ken balo a lalaki. Mabalin a dutokan 5
dagiti lider ti maysa a youth leader iti pamilia nga addaan maysa nga agtutubo a maipaspasango kadagiti karit, ket dagus a mangidutokda kadagiti agserserbi a kakabsat a lallaki ken babbai kadagiti baro a convert. Mabalinda a dutokan dagiti asino man a miembro ti elders quorum - dagiti high priest ken elders - iti kasta a panagserbi. No maitutop, mabalin a madutokan ti maysa nga agassawa iti maysa a pamilia wenno indibidual. Mainayon pay, mabalin a mangted dagiti Laurel ken Mia Maid iti napapateg a kontribusion babaen ti panagserbi kas kompanion dagiti kabsat a babbai iti Relief Society, kasta met dagiti priest ken teacher babaen ti panagserbi a kaduada dagiti Melchizedek Priesthood holder (kitaen iti saludsod 22, iti baba). 14. Kasano a nai- customize ti panagserbi kadagiti kasapulan ti tunggal miembro? Agkalikagum dagiti agserserbi a kakabsat a lallaki ken babbai a mangaramid iti no ania ti kasayaatan a mangipaay kadagiti kasapulan ti indibidual. Sidadaan a magun- od ti tunggal kita ti komunikasion tapno masungbatan dagiti parikna ti Espiritu ket maipaay dagiti kasapulan dagiti tao a pagserbianda. Ti panangipaay kadagita a kasapulan ket mangrugi iti nainkararagan a konsiderasion ken iti kaadda ti mangted adal a pannakisarita kadagiti pamilia ken indibidual a naidutok kadakuada. Iti dayta a pannakisarita ken kadagiti sumaruno a kontak, dumgngegda kadagiti tao a pagserbianda tapno maawatanda no kasano ti kasayaatan a panagserbi, ti kasansan ken ti kita ti kontak a tarigagayanda, ken ti kasapulan ken ti linaon dagiti mensahe nga ibinglayda. Penken dagiti tao nga agserbi nga umno ti amin a komunikasion iti asino man a miembro ti pamilia. Agkalikagum dagiti agserserbi a kakabsat a lallaki ken babbai ti mangtulong kadagiti indibidual ken pamilia nga agsagana para iti sumaruno nga ordinansa, agtungpal kadagiti katulagan nga inaramidda, ken agbalin a managpannuray iti bagi. Mabalin nga iraman daytoy a tulong ti panangibinglay kadagiti naespirituan a mensahe a naibagay iti indibidual wenno pamilia, nupay ti panagserbi ket saan a kangrunaan nga assignment iti panangibinglay iti mensahe. Saanton a mairaman iti Liahona ken Ensign dagiti naipangpangruna a mensahe a mausar iti panagserbi kadagiti kontak. 15. Kasano a pagkaykaysaen dagiti lider iti Melchizedek Priesthood ken Relief Society ti aramidda? Ti napadur- as a kabaelan nga agserbi kadagiti dadduma ket maysa kadagiti nairanta ken gagangay a bunga ti napadakkel a pigsa dagiti naulit a nabukel a korum iti priesthood ken ti ibubunga a pannakipagkaykaysa iti Relief Society. Agbalin ti panagserbi a maysa a napagtunos a panagkagumaan tapno maipatungpal ti pagrebbengan iti priesthood a "mangsarungkar iti balay ti tunggal kameng" ken "mangkitkita a kanayon iti simbaan, ken makipulapol ken mangpapigsa kadakuada" ket ti panggep ti Relief Society a "mangpatibker iti pammati iti Nailangitan nga Ama ken ni Jesucristo ken iti Pannubbotna; mangpapigsa kadagiti indibidual, pamilia, ken pagtaengan babaen dagiti ordinansa ken katulagan; ken agtrabaho iti panagkaykaysa a mangtulong kadagiti agkasapulan" (DkK 20:47, 53; Handbook 2, 9.1.1). Ti panagtrabaho a sangkamaysa ken babaen ti direksion ti bishop, adda gundaway dagiti panguluen ti elders quorum ken Relief Society tapno maparegta, mabukel, ken maitunos iti panagkalikagum a mangbantay ken mangaywan iti tunggal indibidual ken pamilia. Iraman ti panangitunos ti panagtrabaho a sangkamaysa kadagiti sumaganad a wagas: 6
Irekomenda dagiti panguluen ti elders quorum dagiti assignment iti panagserbi para kadagiti indibidual ken pamilia ti ward. Irekomenda dagiti panguluen ti Relief Society dagiti assignment iti panagserbi para kadagiti kakabsat a babbai iti Relief Society. Iti lugar nga adda dagiti naisangsangayan a kasapulan, mabalin a paglilinnawagan dagiti panguluen ti elders quorum ken Relief Society dagiti naipangpangruna nga assignment sakbay a maileppas dagitoy. Irekomenda dagiti panguluen ti elders quorum ken Relief Society dagiti assignment iti panagserbi iti bishop para iti pananganamongna. No kasapulan, mabalin a paglilinnawagan dagiti agserserbi a kakabsat a lallaki ken babbai dagiti naisangsangayan a kasasaad dagiti indibidual ken, no kasapulan, kontakenda dagiti liderda iti korum ken Relief Society para iti nayon a tulong ken resources. Agmimiting dagiti panguluen ti elders quorum ken Relief Society iti tunggal tallo a bulan tapno paglilinnawagan dagiti kasapulan dagiti indibidual ken pamilia a naammuan babaen dagiti interbyu iti panagserbi. Kalpasan dayta a miting, makipagmiting dagiti presidente ti elders quorum ken Relief Society iti tunggal tallo a bulan iti bishop tapno mapaglilinnawagan dagiti kasapulan dagiti indibidual ken pamilia. No kasapulan, makiuman dagiti lider iti elders quorum ken Relief Society iti ward council maipanggep kadagiti pagpigsaan ken kasapulan a nailasin kadagiti interbyu iti panagserbi ket agaramid ken ipatungpal dagiti plano nga agserbi ken mangbendision kadagiti miembro ti ward. Tapno mapalag- an ti pannakitunos, ipokus dagiti ward dagiti miting iti ward council ket saanen a mangangay kadagiti miting iti priesthood executive committee. Mapaglilinnawagan dagiti aytem iti agenda a sigud a napagsasaritaan kadagiti miting iti priesthood executive committee, no kasapulan, kadagiti napadakkel a miting iti bishopric, ward council, wenno dagiti miting iti tunggal tallo a bulan iti bishop, elders quorum president, ken ti Relief Society president. 16. Kasano nga umawat dagiti miembro iti assignmentda iti panagserbi? Makipagmiting dagiti lider kadagiti agserserbi a kakabsat a lallaki ken babbai - nangnangruna kadagiti agkompanion - tapno ibinglayda dagiti assignmentda kadakuada ken tapno balakadanda maipapan kadagiti pagpigsaan, kasapulan, ken karit dagiti tao a pagserbianda. Maaramid daytoy a pannakisarita iti interbyu iti panagserbi (kitaen iti saludsod 20, iti baba) wenno no kasapulan. 17. Ania ti akem dagiti panagbisita iti uneg ti pagtaengan? Dagiti naited a numero, distansia, panagtalged, ken dadduma pay a konsiderasion, ti panagbisita iti tunggal pagtaengan iti tunggal bulan ket mabalin a saan a posible wenno praktikal; nupay kasta, napateg dagiti personal a panagbisita no mabalin a maaramid dagitoy. Tapno agserbi kas iti kayat ti Mangisalakan, ibilang dagiti agserserbi a kakabsat a lallaki ken babbai ti tunggal posibilidad para iti panangaywan ken panagkontak kadagiti tao a naidutok kadakuada. 18. Kanayon kadi a mairaman iti panagserbi ti panangibinglay iti maysa a mensahe? Saan. Bayat ti pannakaam- ammo dagiti agserserbi a kakabsat a lallaki ken babbai dagiti tao a naidutok kadakuada, maammuanda dagiti kasapulanda ken mabalin nga iparikna kadakuada 7
ti Espiritu Santo tapno mangisuro iti maysa a pagbatayan iti ebanghelio. Mabalin pay nga agkiddaw ti maysa a naganak iti naipangruna a topiko para iti pamiliana. Ngem ti kasayaatan a "mensahe" ket panangaywan ken panangngaasi. 19. Kasano nga agipakaammo dagiti agserserbi a kakabsat a lallaki ken babbai kadagiti panagkagumaanda? Saanen nga agummong dagiti lider kadagiti report dagiti pamilia ken indibidual a nabisita bayat ti naited a bulan. Ketdi, addaan iti gundaway dagiti agserserbi a lallaki ken babbai a makiinnuman kadagiti lider iti elders quorum ken Relief Society maipapan kadagiti kasasaad dagiti tao a pagserbianda ken maipapan kadagiti agtultuloy a panagkagumaanda iti panagserbi. Maaramid ti panaggiinnuman iti uray laeng tunggal tallo a bulan kadagiti interbyu iti panagserbi ken ania man a nayon pay nga oras no kasapulan ti komunikasion. 20. Ania ti nterbyu iti panagserbi? Maangay ti interbyu iti panagserbi (1) tapno kauman maipapan kadagiti pagpigsaan, kasapulan, ken karit dagiti naidutok a pamilia ken indibidual, (2) tapno ikeddeng no ania a kasapulan ti mabalin a pakatulongan ti korum, Relief Society, wenno ward council, ken (3) tapno masursuruan manipud kadagiti lider ken maparegta kadagiti panagkagumaan iti panagserbi. Iti uray tunggal tallo a bulan, makipagmiting dagiti agserserbi a kakabsat a lallaki ken babbai iti maysa a lider ti elders quorum wenno Relief Society iti interbyu iti panagserbi, maymayat no personal ken kadua ti kompanionda. Ti maysa nga agassawa nga agkadua nga agserserbi ket makipagmiting kadagiti lider ti elders quorum wenno Relief Society wenno agpada. Iti baet dagiti interbyu, ipakaammo dagiti agserserbi a kakabsat a lallaki ken babbai ti dadduma pay nga impormasion no kasapulan - iti personal wenno babaen ti tawag iti telepono, teks, email, wenno dadduma pay. Ibinglayda dagiti kumpidesial nga impormasion laeng iti elders quorum wenno Relief Society president - wenno direkta iti bishop. 21. Kasano nga agidulin dagiti lider iti rekord dagiti interbyu iti panagserbi? Dagiti panguluen ti Elders quorum ken Relief Societ ket agidulin iti rekord dagiti interbyu nga iggemga kadagiti agserserbi a kakabsat a lallaki ken babbai. Ipakita dagiti lider ti bulan a naangay dagiti interbyu ken no asino ti nairaman kadagitoy. Ireportda ti agkompanion kas nainterbyu no uray maysa laeng a miembro ti agkompanion ken nainterbyu bayat ti tunggal tallo a bulan. Iti 1 Agosto, 2018, dagiti update iti LDS Tools app ken iti Leader and Clerk Resources iti LDS.org ket available para iti kasta a panagreport. Dagiti panagbalbaliw iti Quarterly Report ket available pay iti tengnga ti 2018. Ti ad- adu pay a detalye para kadagiti lider ken klerk ket maitedto iti umay a pakaammo manipud iti Church headquarters. Panangiraman kadagiti Agtutubo iti Panagserbi 22. Kasano a mairaman dagiti agtutubo kadagiti assignment iti panagserbi? Mabalin a pilien dagiti lider a dutokan dagiti Laurel ken Mia Maid kas kompanion kadagiti kakabsat a babbai iti Relief Society, madutokan itan dagiti priest ken teacher kas kompanion 8
kadagiti Melchizedek Priesthood holder. Maibinglay dagiti agtutubo dagiti naidumduma a sagutda ken dumur- asda a naespirituan bayat ti pannakipagserbida kadagiti nataengan iti aramid iti pannakaisalakan ken bayat ti pannakiumanda maipapan iti dayta a serbisio kadagiti interbyu iti panagserbi. Mainayon pay, ti panangiraman kadagiti agtutubo kadagiti assignment iti panagserbi ket mangpadur- as iti tulong a panangaywan kadagiti dadduma babaen ti panangpadakkel iti bilang dagiti miembro a makiraman. Mabalin a daytoy pay ti mangpalag- an ken mangpapigsa kadagitoy a panagkagumaan iti uneg ti pamilia kas inna ken annak a babbai - kas amma ken annak a lallaki - nga agtinnulong nga agserbi. 23. Nasken kadi a maidutok a nangnangruna kenkuana ti maysa nga agtutubo nga addaan kadagiti agserserbi a kakabsat a lallaki ken/wenno babbai? Saan. Dagiti agtutubo a lallaki ken agtutubo a babbai ket pagserbian dagiti agserbi kadagiti pamiliada ken kasta met nga aywanan ida dagiti liderda iti Aaronic Priesthood ken Young Women. Nasken a maipatungpal a dagus dagiti panagbalbaliw iti korum. Mabalin nga ikkan iti pana- wen dagiti panagbalbaliw iti panagserbi ngem nasken a maipatungpal iti kabiitan agingga a mabalin. Sidadaan a magun- od ti nayon nga impormasion iti ministering.lds.org/ilo. Kitaen koma a dagiti panangitudo kadagiti ward ken bishop ket mayaplikar kadagiti branch ken branch president, dagiti panangitudo kadagiti stake ken district ket mayaplikar kadagiti district, ken dagiti panangitudo kadagiti stake president ket mayaplikar kadagiti mission ken district president. 1. Russell M. Nelson, "Ask, Seek, Knock," Ensign wenno Liahona, Nob. 2009, 83. 2. Kitaen iti Doktrina Ken Katulagan 107:9-12. Iti bersikulo 11, "ti nangato a saserdote" itudona iti mangimatmaton a high priest. 3. Jeffrey R. Holland, "Emissaries to the Church," Ensign wenno Liahona, Nob. 2016, 62. 9


M E N S A H E T I U M U N A A P A N G U L U E N , A B R I L 2 0 1 5 Ni Presidente Thomas S. Monson Yawag ni Presidente Monson ti Tured Kalablabas ti maysa nga oras, napaliiw ni Presidente Thomas S. Monson, ngem naawagantayo nga aga- ramid kadagiti pili ti maysa a kita wenno sabali. Tapno makaaramid kadagiti nasirib a pangngeddeng, imbalakadna, kasapulantayo ti tured - "ti tured a mangi- sao iti saan, ti tured a mangisao iti wen. Dagiti desision ti mangikeddeng iti pagtungpalantayo." 1 ipapatay no di ketdi pay kas maysa a determinasion nga agbiag a sidadayaw. Iti intay panagtultuloy, ikalikagumtayo ti agbiag a kas rumbeng, awan duadua nga maawattayo ti tulong manipud iti Apo ken mabirukantayo ti liwliwa kadagiti balikasna." 3 Agibtur nga addaan iti Tured Iti sumaganad nga adaw, ipalagip ni Presidente Monson kadagiti Santo iti Ud- udina nga Aldaw a ka- sapulanda ti tured a mangitakder iti kinapudno ken kinalinteg, mangitandudo iti no ania ti patienda, ken mangsaranget iti lubong a mangum- umsi kadagiti agnanayon nga ik- ikkan pateg ken prinsipio. Ania ti kaipapanan ti agandur? Magusgustuak daytoy a kaipapanan: ti agibtur nga addaan iti tured. Mabalin a kasapulanyo ti tured tapno mamati; kasapulanyonto day- toy bayat ti panagtungpalyo. Awan duadua a kasapulanto unay daytoy iti panaganduryo agingga iti dayta nga aldaw a panawanyonto daytoy mortal a panagbiag." 4 "Kanayon nga umay iti tunggal maysa kadatayo ti awag iti tured," kinunana. "Kankanayon ken kankana- yonto latta" 2 Ti Tured ti Mangisangbay iti Pananganamong ti Dios "Maipasangotayto amin iti panagbuteng, mapadasan- tayto ti maumsi, ken sabtentayonto ti pannakasuppiat. Maaddaantayo koma - datayo amin - iti tured a magsup- piat iti napagnunumuan ti kaaduan, ti tured a mangitakder iti prinsipio. Ti tured, saan a kompromiso, ti mangisangbay iti isem iti pananganamong ti Dios. Ti tured ket agbalin a nabiag ken addaan iti makaayayo a saguday no maibilang daytoy a saan laeng a tay panangaklon ti kinamalalaki nga Maaddaan iti Tured a Mangitakder iti Kinapudno Maaddaankayo [koma] iti tured a sititibker a mangitak- der iti kinapudno ken kinalinteg. Gapu ta ti ayo iti kagimo- ngan ita ket adayo kadagiti ik- ikkan pateg ken prinsipio ti Apo nga intedna kadatayo, napasingkedanen ti inkay pannakaawag tapno itandudo no ania iti patienyo. Malak- sid no sititibker a naimula dagiti ramut ti pammaneknekyo, marigatankayto a mangibtur iti umsi dagiti mangsubok iti pammatiyo. No sititibker a naimula, ti pammaneknekyo iti ebanghelio, iti Mangisalakan, ken iti Nailangitan nga Amatayo ket mangaringto iti amin nga aramidenyo iti unos ti panagbiagyo." 5 1
Kasapulantayo ti Naespirituan ken Naindayawan a Tured "Dagiti mensahe a nailadawan iti telebision, kadagiti sine, ken iti sabali pay a media [ita] ket masansan unay a kasupadi dayta kayattayo nga arakupen ken ipateg dagiti annaktayo. Pagrebbengantayo saan laeng a mangisuro kadakuada nga agbalin a nasalun- at iti espiritu ken dok- trina no di ket tulongan pay ida nga agtalinaed iti kasta a wagas, iti laksid kadagiti puersa iti ruar a mabalin a pakaipasanguanda. Kasapulanto daytoy ti adu a panawen ken panangikagumaanantayo - ken tapno matulongantayo dagiti sabsabali, kasapulantayo mismo ti naespirituan ken naindayawan a tured a mangsarked iti dakes a makitatayo iti tunggal bangir." 6 Agbalintayo Koma a Kanayon a Natured "Iti panagbiagtayo iti inaldaw- aldaw, di mapengdan ti pannakasuot ti pammatitayo. No dadduma makitatayo ti bagbagitayo a napalawlawan kadagiti sabali a tattao ngem nakatakdertayo iti bassit nga ummong wenno agmaymay- satayo a mangitaktakder iti no ania ti maikanatad wenno saan. . . . "Agbalintayo koma a natured ken nakasagana a ma- ngitakder iti no ania ti patientayo, ken no nasken nga agmaymaysatayo a mangitakder kabayatan ti panagtultu- loy, maaramidtayo koma daytoy a situtured, a napapigsa iti pannakaammo nga iti kinapudnona saantayo nga agmaymaysa iti kaano man no agtakdertayo a kaduatayo ti Amatayo iti Langit." 7 DAGITI NAGADAWAN 1. Thomas S. Monson, "The Three Rs of Choice," Liahona, Nob. 2010, 67, 68. 2. Thomas S. Monson, "The Call for Courage," Liahona, Mayo 2004, 55. 3. Thomas S. Monson, "Be Strong and of a Good Courage," Liahona, Mayo 2014, 69. 4. Thomas S. Monson, "Believe, Obey, and Endure," Liahona, Mayo 2012, 129. 5. Thomas S. Monson, "May You Have Courage," Liahona, Mayo 2009, 126. 6. Thomas S. Monson, "Three Goals to Guide You," Liahona, Nob. 2007, 118-19. 7. Thomas S. Monson, "Dare to Stand Alone," Liahona, Nob. 2011, 60, 67. PANANGISURO MANIPUD ITI DAYTOY A MENSAHE Mabalinyo a dawaten kadagiti sursuruanyo a mangpanunotda iti maysa a situasion iti umay a la- was - iti pagtaengan, iti trabaho, iti eskuela, wenno iti 2 simbaan - a mamagkasapulan kadakuada nga agtignay nga addaan iti tured. Mabalin a sanguenda ti panagbu- teng, agandur iti maysa a banag a mapannubok, ma- ngitakder kadagiti pammatida, wenno mangikeddeng nga agtungpal a naan- anay iti maysa a pagbatayan ti ebanghelio. Awisenyo ida a mangibinglay kadagiti kapanunotanda wenno mangisurat kadagitoy. AGTUTUBO Maysa a kas ken ni Sarah Ni McKenzie Miller Sigud a marigatanak a mangusar kadagiti pamma- tik kas sungbat iti maysa a saludsod kas kasimple ti "Apay a saanka nga umin- inum iti kape?" Iti napalabas ipambarko no kua kas "Napait unay" wenno "Diak magustuan ti ramanna." Apay a mabainak? Apay a mabutengak unay a ma- ngitakder iti no ania ti patpatiek? Ti pannakalagipko itan, diak talaga maawatan no ania ti nagbutngak. Ngem naan- anay a maawatakon idi insardengkon ti panagpambarko. Maysa nga aldaw iti klasek iti Ingles iti haiskul, im- pakaammo ti mangisursuro nga agbuyakami iti maysa a paset ti pabuya iti TV nga ammok a di rumbeng a bu- yaek. Idinto ta agdirdir- i iti gagar dagiti dadduma nga estudiante, ingngato ni Sarah ti imana ket indawatna no mabalinnan ti pumanaw. Idi saludsoden ti manursuro kenkuana no apay, insungbat ni Sarah ti maysa a banag nga adda kinapudnona,"Agsipud ta siak ket Mormon, ken saanak nga agbuybuya kadagiti nalaad a pabuya." Ti turedna a nagtakder iti sanguanan ti klase ket makapasiddaaw. Agyamanak ken ni Sarah, timmakkde- rak met ken nagurayak iti ruar nga addaan iti nadalus a konsensia agingga a malpas ti pabuya. Agnanayon a nagbalbaliwak. Inrugik ti nangilawla- wag kadagiti pammatik imbes a panangliklik iti pagsa- saritaan. Ken kas bungana, nakasarakak iti panagtalek iti bagik ken ad- addan ti pannakidanggayko kadagiti aktibidad iti Simbaan ken iti pagadalan.
Diak pulos imbaga ken ni Sarah no kasano ti kinapa- tegna kaniak daydi a pagwadanna, ngem padasek a tu- laden ti pagawadanna iti panagtalek. Naamirisko itan a ti maysa a kameng ti nakaskasdaaw, sagrado a Simbaan ti Dios ket awan a pulos ti inna pagbainan. Sapay koma ta kabaelak, babaen ti pagwadak, ti agbalin a maysa a kas ken ni Sarah. Agnaed ti nagsurat iti Utah, USA. ANNAK Kinatured kadagiti Nasantuan a Kasuratan Isuro ni Presidente Monson kadatayo a maaddaantayo iti tured ken mangitakder iti no ania ti patientayo. Adu kadagiti nasantuan a kasuratan dagiti pagarigan dagiti tao a nangipakita iti tured. Basaen ti nasantuan a kasuratan a kasaruno ti tunggal nagan. Kasano a nangipakita iti tured dagitoy a tattao ken nangitakder iti no ania ti ammoda nga umno? Mabalinyo nga isurat wenno mangidrowing iti ladawan dagiti sungbatyo. Daniel (Daniel 6:7, 10-23) Esther (Esther 4:5-14; 5:1-8; 7:1-6) Samuel a Lamanite (Helaman 13:2-4; 16:1-7) Joseph Smith (Joseph Smith - Pakasaritaan 1:11-17) © 2015 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/14. Pannakaanamongna a maipatarus: 6/14. Pannakaipatarus ti First Presidency Message, April 2015. Ilokano. 12584 864 3
M E N S A H E I T I V I S I T I N G T E A C H I N G , A B R I L 2 0 1 5 Dagiti Kababalin ni Jesucristo: Saan a Manangallilaw wenno Managinsisingpet Pammati, Pamilia, Tulong Nainkararagan nga adalenyo daytoy a material ken kalikagumanyo nga ammuen no ania ti ibinglayyo. Kasano a ti pannakaawatyo iti biag ken mision ti Mangisalakan ket mangpapigsa iti pammatiyo Kenkuana ken mangparabur kadagiti ay- aywananyo babaen ti visiting teaching? Para iti ad- adu pay nga impormasion, mapan iti reliefsociety.lds.org. Daytoy ti paset ti maysa a serye dagiti Mensahe iti Visiting Teaching a mangitampok kadagiti aspekto ti mision ti Mangisalakan. Iti pannakaawattayo a saan a mana- ngallilaw ken managinsisingpet ni Jesucristo ket makatulongto kadatayo a sipupudno a mangikarkarigatan a surotentayo ti pagwadanna. Elder Joseph B. Wirthlin (1917-2008) ti Korum dagiti Sangapulo- ket- dua nga Apostol kinunana: "Ti mangallilaw ket mangloko wenno mangyaw- awan. . . . Ti tao a saan a manangal- lilaw ket tao nga inosente, pudno ti panggepna, ken nadalus dagiti gandatna, a ti biagna mangyanninaw iti simple nga aramid iti panangitu- nosna kadagiti inaldaw a tingnayna kadagiti pagbatayan ti integridad. . . . Mamatiak iti kinapategna para kada- giti miembro ti Simbaan ti agbalin a saan a manangallilaw ket mabalin a nasnasken itan ngem iti dadduma a gundaway gapu ta adu ditoy lubong ti saan a makaawat iti kinapateg day- toy a saguday." 1 Maipapan ti panaginsisingpet, kinuna ni Presidente Dieter F. Uchtdorf, Maikadua a Mammagbaga iti First Presidency kinunana: "Awan kadatayo ti naan- anay a kas ken ni Cristo kas iti ammotayo a nas- ken koma a pagbalinantayo. Ngem napasnek ti tarigagaymi a mangatur kadagiti babakmi ken ti mabalin a panagbasolmi. Iti puso ken ka- raruami tarigagayanmi ti agbalin a nasaysayaat babaen ti tulong ti Pannubbot ni Jesucristo." 2 Ammomi a "maukomtayonto a mayannurot kadagiti tignaytayo, dagiti tarigagay ti puspusotayo, ken ti kita ti tattao a nagbalinantayo." 3 Ngem no ikarigatantayo ti agbabawi, agbalintayo a natartarnaw - ken "nagasat dagiti natarnaw ti panag- puspusona: ta makitadanto ti Dios" (Mateo 5:8). Dagiti Mainayon a Nasantuan a Kasuratan Salmo 32:2; Santiago 3:17; 1 Pedro 2:1-2, 22 Manipud kadagiti Nasantuan a Kasuratan Saan a manangallilaw dagiti babassit nga ubbing. Kinuna ni Jesucristo: "Bay- anyo dagiti babassit nga ubbing nga umayda kaniak, ket dikay pawilan ida: ta dagitoy isuda dagiti agtagikua ti pagarian ti Dios. . . . Ket inarakupna [dagiti ub- bing], impatayna kadakuada dagiti im- imana, ket binendisionanna ida" (Marcos 10:14, 16). Nagministro pay ni Cristo kada- giti ubbing iti America kalpasan ti Pannakailansana iti krus. Imbilinna nga ipan dagiti tao dagiti babas- sit nga annakda Kenkuana ket "indissoda ida iti daga iti aglaw- lawna, ket nagtakder ni Jesus iti tengnga; . . . ". . . [Ket] nagsangit idi naisa- wangna dagitoy a balikas, ket pinaneknekan ti ummong daytoy, ket inubbana dagiti ubbingda, a sinaggaysa, ken binendisionanna ida, ken inkararaganna ida iti Ama. . . . "Ket idi kumitada naiturong dagiti matada iti langit, ket na- imatanganda ti panaglukat ti langit, ket nakitada dagiti anghel a bumabbaba manipud iti langit a kasla adda iti tengnga ti apuy; ket bimmabada ken linawlawda dagiti ubbing, . . . ket tinulongan ida da- giti anghel" (3 Nephi 17:12, 21, 24). DAGITI NAGADAWAN 1. Joseph B. Wirthlin, "Without Guile," Ensign, Mayo 1988, 80, 81. 2. Dieter F. Uchtdorf, "Come, Join with Us," Liahona, Nob. 2013, 23. 3. Handbook 2: Administering the Church (2010), 1.2.1. Ibilang Daytoy Ania ti masursurotayo ma- ipapan ti panangallilaw ma- nipud kadagiti babassit nga ubbing? (Kitaen iti Pangiwanwan iti Nasantuan a Kasuratan, "Allilaw.") © 2015 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/14. Pannakaanamongna a maipatarus: 6/14. Pannakaipatarus ti Visiting Teaching Message, April 2015. Ilokano. 12584 864


M E N S A H E T I U M U N A A P A N G U L U E N , M A R S O 2 0 1 2 Ni Presidente Dieter F. Uchtdorf Maikadua a Mammagbaga iti Umuna a Panguluen Apay a Kasapulantayo dagiti Propeta? G apu ta ay-ayaten ti Nailangitan nga Ama dagiti annakna, saanna a pinanawan ida nga agbiag iti daytoy a biag nga awan ti pangiturong ken pannarabayna. Dagiti pannursuro ti Nailangitan nga Amatayo ket saan a ti ordinario, mapadtuan, gagangay a kita a kas iti naingpis ti ti akkubna a libro a maalayo iti lokal a pagtagilakuan iti libro. Isuda ti pagsiriban ti kabilgan iti amin, mannakaammo ti amin a celestial a Nabiag a mangipatpateg kadagiti annakna. Maseknan kadagiti balikasna ket ti kasayaatan a palimed dagiti panawen - ti tulbek ti kinaragsak iti daytoy a biag ken iti umay a lubong. Ipalgak ti Nailangitan nga Ama daytoy a pagsiri- ban kadagiti annakna iti daga babaen kadagiti katu- longanna a propeta (kitaen iti Amos 3:7). Manipud kadagiti aldaw ni Adan, nakisaon ti Dios kadagiti annakna babaen kadagiti orakulo a nabilin a mangi- palgak iti pagayatan ken balakadna kadagiti dadduma. Dagiti propeta ket naparegta a mannursuro ken kana- yon a naisangsangayan a saksi ni Jesucristo (kitaen iti DkK 107:23). Kasao dagiti propeta saan laeng dagiti tao iti panawenda, ngem kasaoda pay dagiti tao iti amin a panawen. Isasaoda pay laeng aginnga ita dagiti bali- kasda kadagiti napalabas a siglo kas maysa a tulag ti pagayatan ti Dios kadagiti annakna. Saan a maiduma ita nga agdama kadagiti panawen a napalabas. Maipada ti panagayat ti Apo kadagiti tao iti panawentayo kadagiti napalabas a panawen. Maysa ka- dagiti nagloriaan a mensahe ti Pannakaisubli ti Simbaan ni Jesucristo ket ti panagtultuloy ti Dios a pannakisao kadagiti annakna! Saan a nailemmeng kadagiti langit ngem makisasao ita kas iti pannakisaona kadagiti un- unana nga aldaw. Kaaduan iti ipalgak ti Apo kadagiti propetana ket naisangrat a manglapped iti panagladigittayo kas indibi- dual ken kas kagimongan. No makisasao ti Dios, Isu ket mangisuro, mangparegta, manggugor, ken mangballaag kadagiti annakna. No saan nga ikankano dagiti indibi- dual ken kagimongan dagiti pammilin ti Nailangitan nga Ama, ar-aramidenda ngarud ti panagpeggad ti pannu- bok, panagrigat, ken panagbannogda. Ay-ayaten ti Dios ti amin nga annakna. Dayta ti gapu no apay a sipapasnek nga agpakpakaasi kadatayo ba- baen kadagiti propetana. Kas iti panagtarigagaytayo iti no ania ti kasayaatan para kadagiti ipatpategtayo, kasta met iti panagtarigagay ti Nailangitan nga Ama iti no ania ti kasayaatan para kadatayo. Dayta ti gapu no apay nakapatpateg unay dagiti pammilinna ken no dadduma kasapulan unay. Dayta ti gapu no apay a saannatayo a binaybay-an iti agdama no di ketdi itultuloyna nga 1
ipalgak ti pagayatanna kadatayo babaen kadagiti prope- tana. Ti gasattayo ken ti gasat ti lubongtayo ket agpan- nuray iti panagdengngeg ken panagtudio iti naipalgak a balikas ti Dios kadagiti annakna. Dagiti saan a magatadan a pammilinna iti sangka- taw-an ket masarakan iti Biblia, iti Libro ni Mormon, iti Doktrina ken Katulagan, ken iti Perlas a Kapatgan. Mai- nayon pay, makisasao ti Apo kadatayo babaen kadagiti katulonganna, kas iti pannakisaonanto manen iti umay a sapasap a komperensia. AGTUTUBO Idauluan ti maysa a Sibibiag a Propeta Ni Christy Ripa Idi agtawenak iti 16, naaddaanak iti gundaway a dim- mar-ay a personal iti sapasap a komperensia iti umuna a gundaway. Agnanaed idi ti pamiliak iti akinlaud nga Oregon, USA, ket nagmanehokami a napan iti Utah tapno dumar-ay iti komperensia ken tapno idagasmi ni Iti amin nga agsiddaaw no maaramid ti kasta a banag - a mabalin nga agsaludsod, "Posible kadi a kasaonatayo ti Dios iti agdama?" - iti amin a pusok awi- senkayo nga "umay ken mangkita" ( Juan 1:46). Basa- enyo ti balikas ti Dios a masarakan kadagiti nasantuan a kasuratan. Dumngegkayo iti sapasap a komperensia nga addaan lapayag a natallugod a mangdengngeg iti ti- mek ti Dios a naited babaen kadagiti propetana kadagiti ud-udina nga aldaw. Umaykayo, dumgngegkayo, ken kitaenyo a sipupuso! Ta no agkalikagumkayo a mang- gun-od a "naimpusuan, nga addaan iti pudno a pang- gep, ken addaan iti pammati ken ni Cristo, iparangarang ti [Dios] ti kinapudnona kadakayo, babaen ti pannaka- balin ti Espiritu Santo" (Moroni 10:4). Babaen daytoy a pannakabalin, ammok a sibibiag ni Jesucristo ket iturturongna ti Simbaanna babaen ti maysa a sibibiag a propeta, a kas ken ni Presidente Thomas S. Monson. manongko iti missionary training center. Napanak iti komperensia nga addaan iti tarigagay a masuruan babaen ti Espiritu Santo. Kas bungana, imma- watak iti parangarang manipud iti Espiritu a nalabit a saanko koma a naawat no diak insagana ti bagik. Kabayatan ti maysa kadagiti sesion, timmakder ti amin ket kinanta ti himno ti kongregasion, "Guide Us, O Thou Great Jehovah." Bayat ti panagkantami, naawis ti riknak a mangilawlaw iti panagkitak iti Conference Center. Inaramidko ket naawis ti imatangko iti bileg ti panagkaykaysa ti rinibu a tattao sadiay bayat ti pana- ngitag-aymi iti timekmi nga agdaydayaw iti Dios. Kalpasanna naaddaanak iti padas a nakariknaak kas iti narikna ni Nephi iti nakitana ti parmata maipapan iti kayo ti biag, gapu ta imbaga kaniak ti Espiritu, "Ki- taem" (kitaen iti 1 Nephi 11-14). Kinitak ni Presidente Thomas S. Monson ket nariknak nga adda panagkay- Kakabsat, makisasao ti Dios kadatayo iti agdama. Ket kaysa ti Simbaan gapu ta idadauluannatayo ti maysa tarigagayanna a dumngeg ken agtungpal ti amin nga annakna. No aramidentayo daytoy, nawadwad a bendi- sionan ken itandudonatayonto, agpada iti daytoy a biag ken iti umay a lubong. a sibibiag a propeta. Babaen iti saksi ti Nasantuan nga Espiritu, ammok a ni Presidente Monson ket pudno a propeta para iti aldawtayo, ken ammok nga idadauluan ni Jesucristo daytoy a Simbaan babaen kenkuana. © 2012 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/11. Pannakaanamongna a maipatarus: 6/11. Pannakaipatarus ti First Presidency Message, March 2012. Ilokano. 10363 864 2
M E N S A H E I T I V I S I T I N G T E A C H I N G , M A R S O 2 0 1 2 Annak a Babbai iti Pagariak Adalenyo daytoy a material, ken no maitutop, paglilinnawaganyo daytoy kadagiti kakabsat a babbai a sarungkaranyo. Usarenyo dagiti saludsod a mangtulong kadakayo a mangpapigsa kadagiti kakabsatyo a babbai ken mangaramid iti Relief Society nga aktibo a paset iti bukodyo a biag. Annaknatayo a babbai iti Amatayo iti Langit. Am- ammonatayo, ay-ayatennatayo, ken adda planona para kadatayo. Paset dayta a plano ket iramanna ti yaay iti daga tapno mangsursuro a pumili iti nasayaat manipud iti dakes. No pilientayo ti agtungpal kadagiti bilin ti Dios, dayawentayo Isuna ken big- bigentayo ti pakaam-ammuan kas annak a babbai ti Dios. Tulongan- natayo ti Relief Society a manglagip iti daytoy nadiosan a tawid. Ti Relief Society ken ti paka- saritaanna ket mangpapigsa ken mangsuporta kadatayo. Ni Julie B. Beck, sapasap a presidente ti Relief Society, kinunana: "Kas annak a babbai ti Dios, agsagsaganakayo para kadagiti agnanayon a pan- nakaawag, ken addaan ti tunggal maysa kadakayo iti agnanayon a pakaam-ammuan, nakaparsuaan, ken pagrebbengan kas babbai. Ti balligi dagiti pamilia, dagiti komu- nidad, daytoy a Simbaan, ken ti napateg a plano ti pannakaisalakan ket agpannuray iti kinapudnoyo. . . . Insangrat ti [Nailangitan nga Amatayo] ti Relief Society a mang- tulong a mangbuangay kadagiti taona ken mangisagana kadakuada para kadagiti bendision ti templo. Impasdekna ti [Relief Society] a ma- ngisilpo kadagiti annakna a babbai iti aramidna ken tapno agtultuloy ti tulongda iti panagbangon iti paga- rianna ken panangpapigsa kadagiti pagtaengan ti Zion." 1 Inikkannatayo ti Nailangitan nga Amatayo iti masinunuo nga arami- den a tumulong a mangbangon iti pagarianna. Binendisionannatayo pay kadagiti naespirituan a sagut a kasapulantayo tapno mangileppas iti daytoy masinunuo nga aramid. Babaen ti Relief Society, addaantayo kadagiti gundaway a mangusar ka- dagiti sagsaguttayo a mangpapigsa kadagiti pamilia, mangtulong kada- giti agkasapulan, ken mangsursuro no kasano ti agbiag kas disipulo ni Jesucristo. Ni Presidente Dieter F. Uchtdorf, Maikadua a Mammag- baga iti Umuna a Panguluen, kinunana maipapan iti kinadisi- pulo: "Babaen iti siaanus a panang- surottayo iti dalan ti kinadisipulo, ipakitatayo iti bagbagitayo ti tukad ti pammatitayo ken ti kinatallugod- tayo a mangawat iti pagayatan ti Dios imbes a ti pagayatantayo." 2 Laglagipentayo koma nga annak- natayo a babbai ti Dios ket ikariga- tantayo ti agbiag a kas disipulona. No aramidentayo daytoy, tumulong- tayo a mangbangon iti pagarian ti Dios iti daga ken agbalintayo a maikari nga agsubli iti sidongda. 1 Pammati, Pamilia, Tulong Manipud iti Pakasaritaantayo Idi maika-28 ti Abril 1842, kinuna ni Propeta Joseph Smith kadagiti kakabsat a babbai iti Relief Society: "Naipankayo itan iti maysa a kasasaad a pakabalinanyo ti agtignay a mayannurot kadagita a panagrikna nga inkabil ti Dios [kadakayo]. . . . No agbiagkayo a nasayaat a mayannurot kadagiti karbenganyo, saan a mapengdan dagiti anghel iti panangkadka- duada kadakayo." 3 Iti panangbigbig iti bileg ti Relief Society nga agserbi kadagiti dadduma ken mangtulong kada- giti indibidual a mangpapigsa iti pammatida, ni Zina D. H. Young, maikatlo a sapasap a presidente ti Relief Society, ket inkarina kada- giti kakabsat a babbai idi 1893, "No agsapulkayo a nasayaat iti bukodyo a puspuso masarakan- yonto, babaen iti tulong ti Espiritu ti Apo, ti perlas a kapatgan, ti pammaneknek maipapan iti day- toy nga aramid." 4 DAGITI NAGADAWAN 1. Julie B. Beck, "'Daughters in My Kingdom': The History and Work of Relief Society," Liahona, Nob. 2010, 112, 114. 2. Dieter F. Uchtdorf, "The Way of the Disciple," Liahona, Mayo 2009, 76. 3. Joseph Smith, iti History of the Church, 4:605. 4. Zina D. H. Young, "How I Gained My Testimony of the Truth," Young Woman's Journal, Abr. 1893, 319.
Manipud kadagiti Nasantuan a Kasuratan Zacarias 2:10; Doktrina ken Katulagan 25:1, 10, 16; 138:38-39, 56; "Ti Kaamaan: Maysa a Waragawag ti Lubong" (Liahona ken Ensign, Nob. 2010, 129) Ania ti Maaramidko? 1. Kasano a matulongak dagiti kakabsatko a babbai a mangrag- pat iti potensialda kas annak a babbai ti Dios? 2. Kasano a mayaplikarko iti biagko ti balakad ken dagiti bal- laag a naited kadagiti babbai iti Doktrina ken Katulagan 25? Para iti ad-adu pay nga imporma- sion, mapan iti reliefsociety .lds .org . © 2012 ti Intellectual Reserve, Inc. Nailatang amin a karbengan. Naimaldit iti EUA. Pannakaanamongna iti Ingles: 6/11. Pannakaanamongna a maipatarus: 6/11. Pannakaipatarus ti Visiting Teaching Message, March 2012. Ilokano. 10363 864 2


34567 E NE RO 1 , 201 3 PAGBUTNGAM KADI TI PANUNGPALAN TI LUBONG?
34567 Vol. 134, No. 1 Semimonthly ILOKO TI MAGASIN A Ti Pagwanawanan idaydayawna ni Jehova a Dios, ti Agturay iti uniberso. Liwliwaenna dagiti tattao babaen iti naimbag a damag a ti nailangitan a Pagarian ti Dios asidegen a pagpatinggaenna ti amin a kinadakes ken pagbalinenna a paraiso ti daga. Parparegtaenna dagiti tattao a maaddaan iti pamma- ti ken Jesu-Kristo, a natay idi tapno magun-odtayo ti biag nga agnana- yon, ken agturturay itan kas Ari iti Pagarian ti Dios. Daytoy a magasin ket awan pakainaiganna iti politika ken maipabpablaak manipud pay idi 1879. Ti Biblia ti sursurotenna kas autoridadna. Kayatmo kadi ti ad-adu pay nga impormasion wenno libre a mayadalan iti Biblia? Kitaem ti wenno ipatulodmo ti kiddaw- mo iti maysa kadagiti adres iti baba. Para iti PILIPINAS: Jehovah's Witnesses PO Box 2044 1060 Manila Para iti UNITED STATES OF AMERICA: Jehovah's Witnesses 25 Columbia Heights Brooklyn, NY 11201-2483 Para iti kompleto a listaan dagiti adres iti intero a lubong, kitaem ti /contact. Saan a mailaklako daytoy a publikasion. Maipa- paay daytoy kas paset ti sangalubongan a trabaho a panangisuro iti Biblia a supsuportaran dagiti boluntario a donasion. Malaksid no adda sabali a naipakita, dagiti teksto ti Biblia ket naadaw iti Baro a Lubong a Patarus ti Nasantuan a Kasuratan. Publishers: Watchtower Bible and Tract Society of New York, Inc. 2013 Watch Tower Bible and Tract Society of Pennsylvania. All rights reserved. Printed in Japan. Mayimprenta Kada Ruar: 44,978,000 ITI 204 A LENGGUAHE JANUARY 1, 2013 SUHETO ITI AKKUB Panungpalan ti Lubong - Nakabutbuteng, Makapagagar, ken Makapaupay PANID 4
ITI DAYTOY MET A RUAR Kadagiti Agbasbasa 3 Umadanika iti Dios - "Impalgakmo Ida Kadagiti Ubbing" 9 Ti Biblia Balbaliwanna ti Biag 10 Tuladenyo ti Pammatida - "Nupay Natay, Agsasao Pay Laeng" 12 Sungbat Dagiti Saludsod Maipapan iti Biblia 16 s BASAEN ONLINE PARA KADAGITI AGTUTUBO - Dika Agbalin a Naimon! Ammuem ti napasamak kada Miriam ken Aaron idi nagimonda ken Moises nga adingda. r (Kitaem ti PANNURSURO TI BIBLIA/TIN-EDYER) DAGITI MASURSUROK ITI BIBLIA No apay a napateg a masursuro dagiti ubbing nga ibaga ti "agyamanak." r (Kitaem ti PANNURSURO TI BIBLIA/UBBING) 34567 I-DOWNLOAD DAYTOY A MAGASIN ITI NADUMADUMA A FORMAT ONLINE PAGBUTNGAM KADI TI PANUNGPALAN TI LUBONG?
Kadagiti Agbasbasa Ti magasin a basbasaem ita ket damo a na- ipablaak idi Hulio 1879. Adun ti nagbalbaliw sipud idi ken uray met daytoy a magasin. (Ki- taem ti ladawan iti ngato.) Mangrugi iti day- toy a ruar, makitam ti dadduma pay a panag- balbaliw ti format Ti Pagwanawanan. Ania ti nakaidumaanna? Kitaem dagiti linaon a masarakan iti pa- nid 2 ken ti paulo a "Basaen Online." Kada bulan, makitam ti paulo dagiti artikulo a ma- basa laeng iti Web site a Apay a maipablaak ti dadduma nga artikulo iti Internet? Iti adu a pagilian, umad-adu ti mayat nga agsukimat iti Internet. Maysa laeng a klik iti mouse masarakandan ti impormasion a ma- gun-odan iti Internet. Adu a libro, magasin, ken diario ti mabasa online. Gapu itoy, nabiit pay a binaliwanmi ti dise- nio ti Web site a tapno ad-adda a makaawis ken nalaka nga usaren. Dagiti manglukat iti site mabasada dagiti publika- sion a naipablaaken iti nasurok a 430 a leng- guahe. Ngem mangrugi ita a bulan, mabasa met dagiti manglukat iti Web site dagiti napili nga artikulo a regular nga agparang idi kada- giti nayimprenta a magasin. Ngem ita, agpa- rang laengen iti Web site a jw.org. Dagitoy ti dadduma nga artikulo nga agparang laeng iti "Para Kadagiti Agtutubo." Nadisenio daytoy a tumulong kadagiti agtutubo a mangadal iti Biblia. "Dagiti Masursurok iti Biblia." Agsasaruno daytoy nga arti- kulo a nadisenio nga usaren dagiti nagannak para kadagi- ti annakda nga agtawen iti tallo ken nababbaba. Yantangay ad-adu pay nga artikulo ti ma- ipablaak iti Internet, mangrugi iti daytoy a ruar, ti publiko nga edision Ti Pagwanawanan a 32 a panid ket agbalinto laengen a 16. Ma- ipabpablaaken iti 204 a lengguahe ti maga- sin a Ti Pagwanawanan. Gapu ta ab-ababan, mabalinen a maipatarus daytoy a magasin iti ad-adu pay a lengguahe. Mangnamnamakami a makatulong day- toy a panagbalbaliw tapno ad-adu pay a tat- tao ti makabasa iti makaispal-biag a men- sahe ti Biblia. Desididokami a mangitultuloy a mangipaay iti adu a makaliwliwa ken ma- kaawis nga impormasion - nayimprenta man wenno iti Internet - tapno mabenepisiaran ti adu nga agbasbasa a mangipatpateg iti Sao ti Dios ken mayat a mangammo no ania a ta- laga ti isursuro ti Biblia. Dagiti Nangipablaak ONLINE r Buyaen ti video clip a "The Watchtower - Published Since 1879" (Kitaem ti NEWS/The Watchtower - No Other Magazine Comes Close) ENERO 1, 2013 3
SUHETO ITI AKKUB: PAGBUTNGAM KADI TI PANUNGPALAN TI LUBONG? PANUNGPALAN TI LUBONG NAKABUTBUTENG, MAKAPAGAGAR, KEN MAKAPAUPAY Ania ti makunam iti Disiembre 21, 2012, ti petsa iti kalendario dagiti Maya nga ibagbaga ti adu a mangyeg iti sangalubongan a panagbalbaliw? Depende dayta iti namnamaem. Mabalin a mabang-aran, maupay, wenno saanka nga interesado. Sabali laeng kadi manen dayta a di umiso a prediksion maipapan iti panungpalan ti lu- bong? Komusta met ngay ti dinakamat ti Biblia a "panungpa- lan ti lubong"? (Mateo 24:3, King James Version) Maa- mak ti dadduma a mapuoranto ti daga. Magagaran met ti dadduma a makakita iti panagbalbaliw a mapasamak iti panungpalan ti lubong, idinto ta nauman ti dadduma a makangkangngeg nga asidegen ti panungpalan. Ngem reaksion laeng kadi dagita maipapan kadagiti sarsarita imbes nga iti agpayso a mapasamak? Mabalin a masdaawka a makaammo no ania a talaga ti ibagbaga ti Biblia maipapan iti panungpalan ti lubong. Saan laeng nga ibaga ti Biblia dagiti rason no apay a seggaantayo ti panungpalan no di ket ibagana pay a ma- upay ti dadduma no mabayag pay a dumteng dayta. Am- muem ti sungbat ti Biblia kadagiti gagangay a saludsod maipapan iti panungpalan ti lubong.
Mauram kadi ti daga? Ania ti mapasamak inton panungpalan ti lubong? TI SUNGBAT TI BIBLIA: "[Ti Dios] imbangonna ti daga kadagiti naipasdek a dissona; saanto a mapagdiwengdiweng dayta agingga iti tiempo a di nakedngan, wenno iti agnanayon." - SALMO 104:5. Saan a madadael ti daga babaen iti apuy wenno iti dadduma a pamay-an. Imbes ketdi, isursuro ti Biblia a daytoy a planeta ket agnanayon a pagnaedan ti tao. Kuna ti Salmo 37:29: "Dagiti na- linteg tagikuaendanto ti daga, ket agtaengdanto nga agnanayon iti dayta." - Salmo 115:16; Isaias 45:18. Kinuna ti Dios a "nasayaat unay" ti daga kalpasan a pinarsua- na dayta ket agingga ita, kasta pay laeng ti panangmatmatna. (Genesis 1:31) Imbes a dadaelenna, inkarina ketdi a 'dadaelen dagidiay mangdaddadael iti daga,' ken saanna nga ipalubos a naan-anay a madadael ti daga. - Apocalipsis 11:18. Ngem mabalin a malagipmo ti kuna ti Biblia iti 2 Pedro 3:7, "ti langlangit ken ti daga nga adda ita maipaay iti apuy." Saan kadi nga ipakita dayta a mauram ti daga? Kinapudnona, no dadduma usaren ti Biblia dagiti termino a "langlangit," "daga," ken "apuy" iti piguratibo a pamay-an. Kas pagarigan, kuna ti Genesis 11:1: "Ti intero a daga nagtultuloy nga addaan maymaysa a pagsasao." Ti "daga" ditoy ket tumukoy iti kagimongan ti tao. Ipakita ti konteksto iti 2 Pedro 3:7 a ti nadakamat a langlangit, daga, ken apuy ket simboliko met. Kunaen ti bersikulo 5 ken 6 nga adda pagpadaan dayta iti napasamak a Layus idi kaaldawan ni Noe. Nadadael idi ti nagkauna a lubong ngem saan a napukaw ti planetatayo. Imbes ketdi, pinukaw ti Layus ti naranggas a ka- gimongan ti tao, wenno "daga." Dinadaelna met ti "langlangit" - dagiti tattao a mangiturturay iti dayta a kagimongan. (Genesis 6:11) Kasta met, ipadto ti 2 Pedro 3:7 ti agnanayon a pannakada- dael ti dakes a kagimongan ken dakes a gobierno babaen iti apuy. TI SUNGBAT TI BIBLIA: "Ti lubong aglabas ken kasta met ti tarigagayna, ngem ti agaramid iti pagayatan ti Dios agtalinaed iti agnanayon." - 1 JUAN 2:17. "Ti lubong" nga aglabas ket saan a ti daga, no di ket ti kagimo- ngan ti tao a saan nga agbibiag a maitunos iti pagayatan ti Dios. No kasano nga ikkaten ti doktor ti tumor tapno maispal ti biag ti pasiente, ikkaten met ti Dios ti dakes tapno sagrapen dagiti ENERO 1, 2013 5
Talaga kadi nga asidegen ti panungpalan ti lubong? 6 TI PAGWANAWANAN naimbag a tattao ti naragsak a biag ditoy daga. (Salmo 37:9) No kasta, agpaay a pagimbagan ti tao "ti panungpalan ti lubong." Ipasimudaag dagiti patarus ti Biblia ti kasta a positibo a pa- nangmatmat iti "panungpalan ti lubong" ta inusarda ti sasao a "ti panagpatingga ti sistema ti bambanag," wenno "ti panungpalan ti panawen." (Mateo 24:3; New International Version) Yantangay ti sangatauan ken ti daga ket nakalasat iti panungpalan, saan kadi a nainkalintegan a sumaruno ti baro a panawen, wenno baro a sis- tema ti bambanag? Wen ti sungbat ti Biblia, ta tukoyenna ti "um- umay a sistema ti bambanag." - Lucas 18:30. Tinukoy ni Jesus dayta a masanguanan a panawen kas "ti pan- nakapabaro ti amin a bambanag." Iti dayta a tiempo, isublinto ti Dios ti dati a kasasaad ti tao. (Mateo 19:28, NIV) Matagiragsak- tayton ti: ˛ Naragsak ken natalged a biag iti Paraiso a daga. - Isaias 35:1; Mikias 4:4. ˛ Makagunggona ken makapnek a trabaho. - Isaias 65:21-23. ˛ Pannakapaimbag ti amin a sakit. - Isaias 33:24. ˛ Pannakaisubli ti kinaagtutubo. - Job 33:25. ˛ Pannakapagungar dagiti natay. - Juan 5:28, 29. Ditay pagbutngan ti panungpalan ti lubong no aramidentayo "ti pagayatan ti Dios" ken ti kalikagumanna. Seggaantayo ketdi dayta. TI SUNGBAT TI BIBLIA: "Inton makitayo a mapaspasamak dagitoy a banag, ammuenyo a ti pagarian ti Dios asidegen." - LUCAS 21:31. Iti librona a The Last Days Are Here Again, kuna ni Propesor Richard Kyle a ti "bigla a panagbalbaliw ken riribuk ti kagi- mongan ti mangallukoy kadagiti dadduma a mangipadto iti pa- nungpalan ti lubong," nangruna no kasla narigat nga ilawlawag dayta. Nupay kasta, dagiti propeta iti Biblia a nangdakamat iti pa- nungpalan saanda nga ilawlawag dagiti dida matarusan a pa- samak idi kaaldawanda. Imbes ketdi, pinaltiingan ida ti Dios a mangiladawan kadagiti kasasaad a mangipakita nga asidegen ti panungpalan. Paliiwem ti dadduma kadagita a padto ket ibagam no matungtungpaldan.
Ti kadi di umiso nga inanamaen maipapan iti panungpalan kaipapananna a saan a dumteng dayta? ˛ Gubgubat, bisin, ginggined, ken makapapatay a sakit. - Mateo 24:7; Lucas 21:11. ˛ Napartak nga iyaadu ti krimen. - Mateo 24:12. ˛ Ti panangdadael dagiti tattao iti daga. - Apocalipsis 11:18. ˛ Panagayat dagiti tattao iti bagbagida, kuarta, ken ragrag- sak ngem awan panagayatda iti Dios. - 2 Timoteo 3:2, 4. ˛ Ti pannakasinasina ti pamilia. - 2 Timoteo 3:2, 3. ˛ Adu ti saan a mangikankano kadagiti ebidensia nga aside- gen ti panungpalan. - Mateo 24:37-39. ˛ Ti pannakaikasaba iti naimbag a damag ti Pagarian iti inte- ro a lubong. - Mateo 24:14. Kas kinuna ni Jesus, no makitatayo "dagitoy amin a banag," ammuentayo nga asidegen ti panungpalan ti lubong. (Mateo 24:33) Mamati dagiti Saksi ni Jehova a pudno dagiti ebidensia ken iranranudda ti patpatienda babaen ti panangasabada iti 236 a nasion. TI SUNGBAT TI BIBLIA: "Inton sasawenda: 'Talna ken talged!' iti kasta giddato a dumteng kadakuada ti kellaat a pannakadadael kas iti ut-ot ti panagrigat a dumteng iti masikog a babai; ket saandanto a pulos makalisi." - 1 TESALONICA 5:3. Inyarig ti Biblia ti pannakadadael ti lubong iti rugi ti panagpa- sikal - ti ut-ot a mapasaran ti ina ket saan a maliklikan ken kella- at a dumteng. Ti iyaay ti panungpalan ket kas iti panagsikog, ammo ti ina dagiti pagilasinan a dandanin agpasngay. Mabalin a pattapattaen ti doktorna ti petsa a panagpasngayna; uray no ma- itantan dayta, sigurado nga ipasngaynanto ti anakna. Umasping iti dayta, aniaman a di umiso nga inanamaen maipapan iti iyaay ti panungpalan, dina balbaliwan ti di agbiddut a pagilasinan ti "maudi nga aldaw." - 2 Timoteo 3:1. 'No nalawagen dagiti pagilasinan nga asidegen ti panungpa- lan,' mabalin a maisaludsodmo, 'apay ngarud nga adu a tat- tao ti saan a makailasin iti dayta?' Ipakita ti Biblia a no aside- gen ti panungpalan, adu ti di mangikankano kadagiti ebidensia. Imbes a bigbigenda ti dakkel a panagbalbaliw bayat ti ma- udi nga al-aldaw, tagibassitenda dagita. Kunada: "Nanipud iti ENERO 1, 2013 7
aldaw a naturog ken patay dagidi ammami, amin a bambanag nagtultuloy nga isu latta nanipud idi panangrugi ti sangapar- suaan." (2 Pedro 3:3, 4) Nalawag ngaruden dagiti pagilasinan iti maudi nga al-aldaw ngem adu ti di mangikankano iti dayta. - Mateo 24:38, 39. Inlawlawag daytoy nga artikulo ti sumagmamano laeng nga ebidensia iti Biblia nga asidegen ti panungpalan. Kayatmo kadi a maammuan ti ad-adu pay? No wen, makisaritaka kadagiti Sak- si ni Jehova ken awatem ti libre a panangyadalda iti Biblia. Maba- lin nga iyadalandaka iti mismo a pagtaengam, iti lugar a kayatmo, wenno uray babaen ti telepono. Kasapulan laeng a mangiwayaka iti tiempo ket di magatadan ti magun-odmo a gunggona. ˇ Para iti kanayonan nga impormasion, kitaem ti kapitulo 9 a napauluan, "Ag- bibiagtayo Kadin Kadagiti 'Maudi nga Aldaw'?," iti libro nga Ania a Talaga ti Isur- suro ti Biblia? nga impablaak dagiti Saksi ni Jehova. NAGKAMALI KADIN DAGITI SAKSI NI JEHOVA MAIPAPAN ITI INANAMAENDA A PETSA NGA IYAAY TI PANUNGPALAN? Nagkamali idin dagiti Saksi ni Je- hova iti inanamaenda a petsa nga iyaay ti panungpalan. Kas ka- dagiti adalan ni Jesus idi umuna a siglo, saan gayam a maitunos iti tiempo nga inkeddeng ti Dios ti pagarupmi a pannakatungpal ti maysa a padto. (Lucas 19:11; Aramid 1:6; 2 Tesalonica 2:1, 2) Umiso ti kinuna ti nabayagen a Saksi a ni A. H. Macmillan: "Naa- dalko a masapul nga admitirenta- yo dagiti kamalitayo ken itultuloy- tayo a sukimaten ti Sao ti Dios para iti ad-adda a pannakalaw- lawag." Apay ngarud nga itultuloymi nga ikasaba nga asidegen ti panung- palan? Ngamin, ammomi a nag- pateg a tungpalen ti kinuna ni Jesus: "Agtultuloykayo a kumita, agtultuloykayo a siririing." No ma- sarakannatayo ni Jesus a "mat- maturog," ditay magun-odan ti anamongna. (Marcos 13:33, 36) Apay? Usigem daytoy a pagarigan: Ila- dawanmo ti maysa a guardia nga agsipsiput a naimbag iti aniaman nga uni a pagilasinan ti kaadda ti mannanakaw. Nupay mabalin a maallilaw ti alerto a guardia iti di umiso a pagilasinan kas iti pul-oy ti angin wenno karasakas ti pusa, nasaysayaat nga agtalinaed nga agbantay, ngamin dayta ti traba- hona. Kasta met, adda dagiti di umiso nga inanamaentayo maipapan iti panungpalan. Ngem ad-adda a maseknantayo a mangispal iti biag ken agtulnog iti bilin ni Jesus ngem iti panangliklik iti pamma- balaw. Ti bilin ni Jesus a mangipa- ay iti 'naan-anay a panangsaksi' tignayennatayo a mangpakdaar iti sabsabali maipapan iti panungpa- lan. - Aramid 10:42. Makapagtalektayo a dumteng ti panungpalan ken kombinsidotayo a napatpateg dayta ngem iti pana- ngipamaysa no kaano ti iyaayna, isu a rumbeng nga agtignaytayo itan. Gapuna, ipapusotayo ti kuna- en ti Habakuk 2:3: "Uray no [ti pa- nungpalan] agtaktak [no idilig iti ipagarupmo], agtultuloyka a ma- nginanama iti dayta; ta di bumu- rong a pumudnonto. Saanto a maladaw." 8 TI PAGWANAWANAN
UMADANIKA ITI DIOS "Impalgakmo Ida Kadagiti Ubbing" Kayatmo kadi a maammuan ti kinapudno maipapan iti Dios - ti kinasiasinona, ti kayat ken kagurana, ken ti pagayatanna? Impalgak ni Jehova a Dios ti amin a ki- napudno maipapan iti bagina babaen iti Saona, ti Bib- lia. Ngem saan nga amin nga agbasa iti Biblia ket ma- tarusanna a naan-anay ti kinapudno. Apay? Ngamin, maysa a pribilehio ti panangtarus iti naespirituan a kinapudno; isu a saan a maited dayta iti amin. Am- muentayo ti kinuna ni Jesus maipapan iti daytoy a ba- nag. - Basaem ti Mateo 11:25. Mangrugi dayta a teksto iti sasao nga: "Iti day- ta a tiempo kinuna ni Jesus kas sungbat." Gapu- na, ti kayat nga ibaga ni Jesus ket nalabit sungbat ti nabiit pay a napasamak. Kalkalpasna laeng a ti- nubngar dagiti manangyaleng-aleng a tattao iti tallo a siudad ti Galilea a nangaramidanna kadagiti milag- ro. (Mateo 11:20-24) Nalabit maisaludsodmo, 'Apay a dida patien ti kinapudno nga insurona idinto ta naki- tada la ngaruden dagiti milagro nga inaramidna?' Ti kinaaleng-aleng dagiti tattao ipakitana ti kinasukirda. - Mateo 13:10-15. Ammo ni Jesus a tapno matarusantayo ti kinapud- no maipapan iti Dios a masarakan iti Biblia, kasapu- lantayo ti dua a banag: Ti tulong ti Dios ken ti umiso a kasasaad ti puso. Kinuna ni Jesus: "Idaydayaw- ka iti publiko, Ama, Apo ti langit ken daga, agsipud ta inlemmengmo dagitoy a banag kadagiti mamasi- rib ken nasaririt ket impalgakmo ida kadagiti ubbing." Maawatam kadi no apay a maibilang a pribilehio ti panangtarus iti kinapudno maipapan iti Dios a masa- rakan iti Biblia? Adda kalintegan ni Jehova a mangi- keddeng no siasino laeng ti pangipalgakanna iti kina- pudno gapu ta isu ti "Apo ti langit ken daga." Ti Dios ikkanna iti gundaway ti amin a mangtarus iti kinapud- no. Ania ti pangibatayan ti Dios no siasino ti pangipal- gakanna ti kinapudno a linaon ti Biblia? Anamongan ni Jehova dagiti napakumbaba ngem busorenna dagiti natangsit. (Santiago 4:6) Inlem- mengna ti kinapudno kadagiti "mamasirib ken na- saririt" - dagiti mamasirib ken de adal a tao ditoy lu- bong a gapu iti kinapannakkel ken panagtalekda iti bagida, ipapanda a didan kasapulan ti tulong ti Dios. (1 Corinto 1:19-21) Ngem ipalgakna ti kinapudno ka- dagiti "ubbing" - dagiti umadani kenkuana nga adda- an napasnek a puso ken napakumbaba a kas kadagi- ti ubbing. (Mateo 18:1-4; 1 Corinto 1:26-28) Nakita a mismo ni Jesus ti reaksion dagita a tattao. Saan a na- awatan ti adu a napannakkel ken edukado a lider ti relihion ti mensahe ni Jesus, ngem naawatan dayta dagiti napakumbaba a mangngalap. (Mateo 4:18-22; 23:1-5; Aramid 4:13) Iti sabali a bangir, adda met da- giti nabaknang ken edukado a tattao a nangipakita iti pudno a kinapakumbaba ken nagbalinda nga adalan ni Jesus. - Lucas 19:1, 2, 8; Aramid 22:1-3. Subliantayo ti saludsod a nadakamat iti rugi: Ka- yatmo kadi a maammuan ti kinapudno maipapan iti Dios? No wen, makaparagsak a maammuan a saan nga anamongan ti Dios dagidiay mangibilbilang iti ba- gida a mamasirib ditoy lubong. Iti kasumbangirna, anamonganna dagidiay tagtagibassiten dagiti mama- sirib. No sipapakumbaba nga adalem ti Sao ti Dios, mabalin a maysaka kadagiti pangtedan ti Dios iti na- pateg a sagut - ti panangtarus iti kinapudno maipa- pan kenkuana. Mangipaay dayta kenka iti naragsak a biag ita ken iti "pudpudno a biag" - biag nga agnana- yon iti baro a lubong ti kinalinteg nga inkari ti Dios a dandanin dumteng. - 1 Timoteo 6:12, 19; 2 Pedro 3:13. ˇ Maragsakan dagiti Saksi ni Jehova a tumulong kenka tapno maammuam ti kinapudno maipapan iti Dios ken kadagiti pang- gepna. Mangikonkonduktada iti libre a panangyadal iti Biblia, nga usarenda ti libro nga Ania a Talaga ti Isursuro ti Biblia? SINGASING A BASAEN ITI BIBLIA ITI ENERO Mateo 1-21
TI BIBLIA BALBALIWANNA TI BIAG KAS INSALAYSAY NI BRIAN HEWITT PANNAKAYANAKNA: 1981 NAKAYANAKANNA: UNITED STATES PAKASARITAANNA: BAYANGGUDAW NGA ANAK 10 TI PAGWANAWANAN "Nasarakak met laengen ti pudno a wayawaya" TI NAPALABASKO: Naipasngayak iti natalna nga ili ti Moundsville a masarakan iti igid ti Ohio River iti makin- amianan a paset ti West Virginia, U.S.A. Nupay uppatkami laeng nga agkakabsat, naragsakkami a kanayon. Siak ti mai- kadua iti inauna ken maymaysa ti babai. Dagiti nagannakko ket nagaget, mapagpiaran, ken naayatda kadagiti sabsabali. Saankami a nabaknang ngem kanayon nga adda ti kasapu- lanmi. Kas Saksi ni Jehova, inkagumaan dagiti nagannakko nga impasagepsep kadakami dagiti prinsipio ti Biblia idi ub- bingkami pay. Ngem idi baritoakon, in-inuten a tinallikudak dagiti nai- suro kaniak. Pinagduaduaak no talaga a napateg ken maka- gunggona ti panagbiag a maitunos kadagiti prinsipio ti Biblia. Inrasonko a pudpudno a naragsakak no aramidek ti kayka- yatko. Di nagbayag, saanakon nga umat-atender kadagiti Na- kristianuan a gimong. Tinuladdak met ti dua a kakabsatko. Inkagumaan dagiti nagannakko ti tumulong kadakami ngem dimi inkaskaso ida. Saanko a nabigbig a ti pagarupko a wayawaya ti mangitug- god kaniak iti nakaro a bisio. Naminsan, bayat ti panagawid- ko manipud eskuelaan, inikkannak ti sigarilio ti gayyemko ket innalak dayta. Sipud idin, rinugiak metten ti adu pay a da- kes a bisio. Idi agangay, nagdroga, nagbartek, ken nagbalinen nga imoral ti panagbiagko. Iti simmaganad a tawtawen, na- gusarak metten iti napigpigsa a droga agingga a naadikto- akon. Gapu ta naigamerakon, naglakoakon iti droga tapno masuportarak ti bisiok. Nupay diak impangpangag ti konsiensiak, sidsidirennak latta a kanayon. Ngem impagarupko a naladawen ti amin. Masansan nga agmaymaysa ken malmaldaangak nupay ayu- yangko dagiti party ken concert. Malaglagipko no dadduma ti kinasayaat ken kinaimbag dagiti nagannakko ken no apay a nagdakes metten ti panagbiagko.
NO KASANO A BINALBALIWAN TI BIBLIA TI BIAGKO: Nupay awanen ti namnamak a makapagbalbaliwak pay, saan a kasta ti panangmatmat ti sabsabali. Na- minsan, inawisdak dagiti nagannakko nga umaten- der iti kombension distrito dagiti Saksi ni Jehova idi 2000. Napanak nupay napilitanak laeng. Nasdaawak met ta kimmuyog ti dua a naiwawa a kakabsatko. Bayat ti kombension, nalagipko a daytoy met la- eng a lugar ti nagbuyaak idi iti concert iti napalabas a tawen. Natukay ti riknak iti nakitak a dakkel a nakaidumaanna. Iti concert, agkaiwara dagiti basura ken napno ti lugar iti asuk ti sigarilio. Saan a man- nakigayyem ti kaaduan a nagbuya iti concert ken ma- kapaliday ti mensahe a linaon ti kanta. Ngem iti kombension, adda iti aglawlawko dagiti pudpudno a naragsak a tattao - a sibabara a nangabrasa kaniak, "Nakatulong kaniak ti Biblia tapno maisardengko ti agusar ken aglako iti droga ken agbalin a nasayaat a tao" nupay nabayagen a didak nakitkita. Nadalus ti ag- lawlaw ken makaparegta dagiti naiparang a paset iti entablado. Nagpanunotak idi malagipko dagiti nag- sayaat a kinapudno a linaon ti Biblia ken no apay a diak impangag dayta! - Isaias 48:17, 18. Kalpasan ti kombension, inkeddengko ti agsubli iti kongregasion Kristiano. Kasta met ti inaramid ti dua a kakabsatko gapu ta natignayda kadagiti naki- tada iti kombension. Kas resultana, dakami a tallo ket nagpayadal iti Biblia. Talaga a natignayak iti kunaen ti Santiago 4:8: "Umadanikayo iti Dios, ket isu umadaninto kadaka- yo." Nabigbigko a no kayatko ti umadani iti Dios, masapul a balbaliwak ti panagbiagko. Insardengko ngarud ti agsigarilio, agdroga, ken agbartek. - 2 Co- rinto 7:1. Insardengkon ti makikadua kadagiti gagayyem- ko ken nakigayyemakon kadagiti agdaydayaw ken Jehova. Dakkel ti naitulong ti panglakayen a nang- yadal iti Biblia kaniak. Kanayon nga awagannak iti telepono ken dumagas iti balaymi tapno komusta- ennak. Agingga ita, isu ti maysa kadagiti kasinge- dan a gayyemko. Iti primavera (spring) ti 2001, nagpabautisarak kas simbolo ti dedikasionko iti Dios. Kasta met ti inara- mid ti dua a kakabsatko. Kasta unay ti ragsak dagiti nagannakko ken ti matalek nga adingko idi nagkay- kaysa met laengen ti pamiliami iti panagserbi ken Jehova. NO KASANO A NAGUNGGONAANAK: Impagarupko idi nga istrikto unay dagiti prinsipio ti Biblia, ngem ita ibilangkon dayta a dakkel a proteksion. Nakatu- long dayta kaniak tapno maisardengko ti agusar ken aglako iti droga ken agbalin a nasayaat a tao. Maysa a pribilehio ti agbalin a kameng ti sangalu- bongan a panagkakabsat dagiti agdaydayaw ken Je- hova. Pudno nga adda panagayatda iti maysa ken maysa ken nagkaykaysada nga agserserbi iti Dios. (Juan 13:34, 35) Dayta a panagkakabsat ti nagtau- dan ti naisangsangayan a bendision - ni baketko nga Adrianne a dungdungnguek ken ipatpategko unay. Maragragsakankami nga agserbi iti Namarsua ka- datayo. Imbes nga itultuloyko ti agimbubukodan a biag, agbolboluntarioak itan kas maysa nga amin-tiempo a ministro, a mangisursuro kadagiti tattao no ka- sano a magunggonaanda manipud iti Sao ti Dios. Daytoy a trabaho ti nakariknaak iti aglaplapusa- nan a ragsak. Kombinsidoak a ti Biblia binalbali- wanna ti biagko. Nasarakak met laengen ti pudno a wayawaya. ˇ ENERO 1, 2013 11
TULADENYO TI PAMMATIDA ABEL "Nupay Natay, Agsasao Pay Laeng" BAMBANTAYAN ni Abel ti arbanna a sitatalna nga agar-arab iti tapaw ti turod. Manipud iti ayanna, nalabit adda pay makitkitana a lugar nga ayan ti naraniag a lawag. Ammona nga adda sa- diay ti dumardarang a tadem nga agtultuloy nga ag- puspusipos a mangbangen iti dalan nga agturong iti hardin ti Eden. Nagnaed idi sadiay dagiti na- gannakna, ngem saanda itan a makastrek agra- man dagiti annakda. Bayat a mapulpul-oyan ni Abel iti nalamiis nga angin iti mumalem, pampanuno- tenna ti Namarsua kenkuana. Maisubli pay ngata ti relasion ti tao iti Dios? Kayat ni Abel a kasta ti maaramid. Agsasao pay laeng kenka ita ni Abel. Mabalin nga ibagam nga imposible dayta ta nabayagen a natay daytoy maikadua nga anak ni Adan. Nabayagen a dimmaga ta nasuroken nga 6,000 a tawen ti napala- bas. Kuna ti Biblia maipapan kadagiti natay: "Saan- da a pulos sipapanunot iti aniaman." (Eclesiastes 9: 5, 10) Maysa pay, awan a pulos ti imbaga ni Abel a nairekord iti Biblia. Gapuna, kasano nga agsao ka- datayo ita? Napaltiingan ni apostol Pablo a mangibaga mai- papan ken Abel: "Nupay natay, agsasao pay laeng." (Hebreo 11:4) Iti ania a pamay-an nga agsao ni Abel? Babaen ti pammati. Ni Abel ti kaunaan a tao a na- kapatanor iti dayta nagsayaat a galad. Nagbileg ti pammatina ta uray ita, agserbi pay laeng nga ulidan- tayo. No tuladentayo ti pammatina, arigna makisa- sao ni Abel kadatayo. Ngem ania ti masursurotayo ken Abel ken iti pammatina no bassit laeng ti dinakamat ti Biblia maipapan kenkuana? Kitaentayo. 12 TI PAGWANAWANAN MANMANO PAY LAENG TI TAO DITOY LUBONG Naipasngay ni Abel idi rugi ti pakasaritaan ti tao. Dinakamat ni Jesus ni Abel a nagbiag idi tiempo a "pannakabangon ti lubong." (Lucas 11:50, 51) Ag- parang a ti lubong a dinakamat ni Jesus ket dagiti tattao nga addaan namnama a masubbot manipud basol. Nupay ni Abel ti maikapat a tao a nagbiag, agparang nga isu ti kaunaan a nakita ti Dios a ma- balin a masubbot. Nalawag a saan a nasayaat ti im- pluensia a dimmakkelanna. Nupay nabiit pay ti kaadda ti tao, masapul a sa- nguenda ti nakalkaldaang a kasasaad. Nasalun-at ken napintas la ketdi ti langa dagiti nagannak ni Abel a da Adan ken Eva. Ngem nakaaramidda iti nadagsen a basol ket ammoda dayta. Perpektoda idi ken adda namnamada nga agbiag nga agnana- yon. Ngem nagsukirda ken Jehova a Dios ket na- pagtalawda iti Paraiso a pagnaedanda iti hardin ti Eden. Napukawda ti kinaperpekto ken ti biag nga agnanayon gapu ta inyun-unada ti bukodda a tari- gagay ken dida payen pinanunot ti kasapulan dagi- ti annakda. - Genesis 2:15-3:24. Napagtalaw da Adan ken Eva iti hardin, isu a nagbalinen a narigat ti panagbiagda iti ruar ti Eden. Ngem idi naipasngay ti inauna nga anakda, pinana- gananda iti Cain, wenno "Maysa a Banag a Napata- ud," ken kinuna ni Eva: "Nakapataudak iti maysa a Ti sasao a "ti pannakabangon ti lubong" mabalin a kaipapanan- na ti panangimula iti bukel wenno panagpaadu. Gapuna, nainaig dayta iti immuna nga annak ti tao. Ngem apay a ni Abel ti innaig ni Jesus iti "pannakabangon ti lubong" saan ket a ni Cain, nga immu- na a naipasngay? Ti desision ken tigtignay ni Cain ket sipapakina- kem a panagrebelde ken Jehova a Dios. Kas kadagiti nagannakna, agparang a saan a maikari ni Cain nga agungar ken masubbot.
lalaki iti tulong ni Jehova." Ipakita ti sasaona a ma- balin a pampanunotenna ti kari ni Jehova iti hardin. Sadiay, impakpakauna ti Dios a ti maysa a babai ket mangpataud iti "bin-i" a mangdadaelto iti day- diay nadangkes a nangisungsong kada Adan ken Eva nga agaramid ti dakes. (Genesis 3:15; 4:1) Im- pagarup ngata ni Eva nga isu ti babai iti padto ket ni Cain ti naikari a "bin-i"? No dayta ti pagarupna, nagbiddut. Kanayonanna, no dayta ti ibagbaga dagiti agassawa ken Cain ba- yat a dumakdakkel, sigurado a sinuruanda ti anak- da nga agbalin a napannakkel. Idi agangay, nag- pasngay ni Eva iti maikadua nga anak, ngem awan ti kasta a nadaeg a sasao a nadakamat kenkuana. Pinanagananda iti Abel a kaipapananna "Sang-aw" wenno "Kinaubbaw." (Genesis 4:2) Ipakita kadi day- ta a panangpanaganda nga awan magunggonada a kas man la awan ti manamnamada ken Abel? Ma- balin a kasta ngem ditay masigurado. Nupay kasta, adda masursuro dagiti nagannak ita kada Adan ken Eva. Babaen ti sasao ken tigtig- nayyo rubrubrobanyo kadi ti kinatangsit, ambision, ken kinaagum ti annakyo? Wenno isuroyo kadi ida nga ayatenda ni Jehova a Dios ken makigayyem kenkuana? Nakalkaldaang ta saan nga inaramid dayta ti immuna a nagannak. Ngem adda namnama para kadagiti annakda. KASANO A NAPATANOR NI ABEL TI PAMMATI? Bayat a dumakdakkel ti dua nga annakna, si- nanay la ketdi ida ni Adan nga agtrabaho tapno maipaay ti kasapulan ti pamiliada. Nagbalin a man- nalon ni Cain idinto ta nagbalin met a pastor ni Abel. Ngem adda napatpateg nga inaramid ni Abel. Iti adu a tawen, napatanorna ti pammati, ti nagsaya- at a galad a dinakamat ni Pablo idi agangay. Panu- notem daytoy: Awan ti tao a nagserbi nga ulidan ken Abel. Kasano ngarud a napatanorna ti pam- mati ken Jehova a Dios? Usigem ti tallo a banag a nakatulong kenkuana a maaddaan iti nabileg a pammati. Dagiti parsua ni Jehova. Pudno, inlunod ni Jeho- va ti daga, a nangpataud iti sisiit ken kalkalunay isu a narigat a talonen. Ngem nagpataud latta ti daga iti adu nga apit a nangsustento iti pamilia ni Abel. Saan met a nailunod dagiti animal, agraman dagiti tumatayab ken ikan. Saan a nailunod dagiti ban- tay, dan-aw, karayan, ken baybay; uray ti tangatang, ulep, init, bulan, ken bituen. Iti aglawlawna, maki- ta ni Abel ti ebidensia ti nauneg a panagayat, sirib, ken kinaimbag ni Jehova a Dios, a nangparsua ka- dagiti amin a banag. (Roma 1:20) No utobenna da- gita a bambanag nga addaan panangapresiar bumi- leg ti pammatina. Sigurado a kanayon nga inut-utob ni Abel dagiti naespirituan a bambanag. Iladawanmo a bamban- tayanna ti arbanna. Masansan a magmagna ti maysa a pastor. Ipaarabna ti arbanna iti tapaw ti turod, tan- tanap, ken bumallasiw kadagiti karayan tapno ag- sapul iti naraber a karuotan. Agsapul iti kasayaatan a bubon a pagpainumanna ken katalgedan a lugar a Iti intero a panagbiagna, nakita ni Abel a matalek ken natulnog dagiti kerubin nga adipen ti Dios
paginanaan ti arban. Kadagiti amin a parsua ti Dios, dagiti karnero ti awan gawayda nga animal ta kasla naparsuada a kasapulanda ti tao a mangiwanwan ken mangsalaknib kadakuada. Nabigbig met ngata ni Abel a kasapulanna met ti panangiwanwan, pro- teksion, ken panangaywan ti Maysa a nasirsirib ken nabilbileg ngem iti asinoman a tao? Inyebkasna la ketdi ti adu a kasta a kapanunotan babaen ti kara- rag ken gapu iti dayta, bimmileg ti pammatina. Dagiti kari ni Jehova. Sigurado nga imbaga da Adan ken Eva kadagiti annakda ti napasamak iti hardin ti Eden a nakaigapuan ti pannakapapanaw- da. Isu nga adu a bambanag ti inut-utob ni Abel. Kadagiti pinarsua ti Dios, nakita ni Abel ti nabileg a pangibatayan ti pammatina iti naayat a Namarsua Imbaga ni Jehova a mailunod ti daga. Ammo ni Abel a natungpal dagita a sasao gapu ta makitana dagiti sisiit ken kalkalunay. Impadto met ni Jehova a narigatto ti panagsikog ken panagpasngay ni Eva. Idi naipasngay dagiti kakabsat ni Abel, napanekne- kanna nga agpayso dagita a sasao. Ammo ni Jehova a tarigagayanto ni Eva ti ayat ken atension ni lakay- na isu a dominaranto ni Adan. Nakita a mismo ni Abel dayta nakalkaldaang a kinapudno. Nakitana a naan-anay a mapagtalkan ti sao ni Jehova. Natibker ngarud ti pangibatayanna nga agtalek iti kari ni Je- hova maipapan iti "bin-i" a mangilintegto iti biddut a napasamak idiay Eden. - Genesis 3:15-19. Dagiti adipen ni Jehova. Awan ti tao a nasayaat nga ulidan ni Abel, ngem saan laeng a dagiti tattao ti nasaririt a parsua ditoy daga iti daydi a tiempo. Idi napapanaw da Adan ken Eva iti hardin ti Eden, si- nigurado ni Jehova a saanda a makastrek iti para- iso, agraman dagiti annakda. Tapno mabantayan ti dalan nga agturong iti hardin, nangikabil ni Jehova iti kerubin, maysa nga anghel a nangato ti ranggo- na, ken ti dumardarang a tadem ti maysa a kam- pilan nga agtultuloy nga agpuspusipos. - Genesis 3:24. 14 TI PAGWANAWANAN Panunotem ti narikna ni Abel idi makitkitana dagita a kerubin idi ubing pay. Yantangay nagla- sagda kas tao, nakitana a talaga a nakabilbilegda. Masmasdaaw met iti daydiay "kampilan" a dumar- darang ken agtultuloy nga agpuspusipos. Bayat nga agmatmataengan, nakitana kadi dagiti kerubin a nauma ken pinanawanda ti annongenda? Saan. Da- gita a nasaririt ken nabileg a parsua nagtalinaed- da iti lugarda iti aldaw ken rabii, iti adu a tawen, ken iti dinekdekada. Gapu iti dayta, napaneknekan ni Abel nga adda dagiti nalinteg ken matalek nga adipen ni Jehova a Dios. Nakita ni Abel kadagita a kerubin ti kinasungdo ken kinatulnogda ken Jeho- va a dina nakita iti mismo a pamiliana. Sigurado a napabileg ti pammati ni Abel iti ulidan dagita nga anghel. Ad-adda a bimmileg ti pammati ni Abel idi inut- utobna dagiti parsua ni Jehova, karina, ken ulidan dagiti adipenna. Saan kadi nga arigna agsasao ti uli- danna ita? Agtalek ngarud dagiti agtutubo a maad- daanda iti pudpudno a pammati ken Jehova a Dios, aniaman ti ar-aramiden dagiti kapamiliada. Mapa- bileg met ita ti pammatitayo babaen kadagiti nakas- kasdaaw a bambanag iti nakaparsuaan, ti linaon ti Biblia, ken ti adu a matalek a tattao. DATON NI ABEL - NO APAY A NAANAMONGAN Bayat a bumilbileg ti pammati ni Abel ken Jeho- va, kayatna a paneknekan dayta babaen ti aramid- na. Ngem, ania koma ti maipaay ti tao iti Namarsua iti uniberso? Sigurado a saan a kasapulan ti Dios ti aniaman a sagut wenno tulong manipud kadagi- ti tattao. Idi agangay, natarusan ni Abel ti nagpa- teg a kinapudno: No umiso ti motibona a mangi- daton iti kasayaatan nga adda kenkuana, sigurado a maay-ayo ti naayat a nailangitan nga Amana a ni Jehova. Gapuna, nangisagana ni Abel iti sumagmamano a karnero manipud iti arbanna. Pinilina ti kasayaa- tan a karnero iti arban, kayatna a sawen, ti inauna a kalakian, sa indatonna ti kasayaatan a paset dayta nga animal. Kabayatanna, nangisagana met ni Cain iti datonna manipud iti apitna ta kayatna a magun- od ti bendision ken anamong ti Dios. Ngem saan a kas ken Abel ti motibona. Nalawag a makita ti nag- dumaanda idi idatagda dagiti datonda.
Agpada a nagaramat iti altar ken apuy dagiti an- nak ni Adan iti panagidatonda. Nalabit makitkita ida dagiti kerubin nga isuda laeng idi dagiti sibibiag a parsua a pannakabagi ni Jehova ditoy daga. Ania ti reaksion ni Jehova. Mabasatayo iti Genesis 4:4: "Ni Jehova kumitkita buyogen ti panangpabor ken Abel ken iti datonna." Saan nga ibaga ti salaysay no kasano nga impakita ti Dios ti anamongna. Ngem apay nga inanamonganna ni Abel? Gapu kadi dayta iti indatonna? Nangidaton ni Abel iti sibibiag, adda angesna a parsua, sa impa- rukpokna ti dara dayta. Ammo kadi ni Abel ti ki- napateg dagita a sakripisio? Rinibu a tawen kalpa- san ni Abel, inusar ti Dios ti nasalun-at a karnero a mangiladawan iti sakripisio ti perpekto nga Anak- na, "ti Kordero ti Dios," a maiparukpok ti awan ba- sol a darana. (Juan 1:29; Exodo 12:5-7) Ngem maba- lin nga awan ti ammo ni Abel maipapan iti dayta a banag. Ti sigurado nga ammotayo ket: Indaton ni Abel ti kasayaatan nga adda kenkuana. Ti Dios inanamo- nganna ni Abel ken ti datonna. Nagidaton ni Abel gapu iti panagayat ken pudno a pammatina ken Jehova. Babaen ti pammati, indaton ni Abel ti sakripisiona Saan a kasta ti motibo ni Cain isu a 'saan a pina- boran ni Jehova ni Cain ken ti datonna.' (Genesis 4:5) Saan met a maigapu dayta iti indaton ni Cain; ta idi agangay, impalubos ti Dios ti panagidaton iti apit ti daga. (Levitico 6:14, 15) Ngem kuna ti Biblia maipapan ken Cain a "nadangkes ti bukodna nga ar-aramid." (1 Juan 3:12) Kas kadagiti tattao ita, im- pagarup ni Cain nga umdasen ti basta pammarang laeng a debosion iti Dios. Ti kaawan ti pudpudno a pammati ken panagayatna ken Jehova ket naipara- ngarang a dagus kadagiti tignayna. Idi nakita ni Cain a dina nagun-od ti anamong ni Jehova, nakasursuro kadi manipud iti ulidan ni Abel? Saan. Nagipempem iti gura iti kabsatna. Na- kita ni Jehova ti kasasaad ti puso ni Cain ken sia- anus a nakirinnason kenkuana. Pinakdaaranna ni Cain a no dina iwaksi ti gurana, makaaramid iti na- dagsen a basol. Inikkan ti Dios ti gundaway ni Cain a 'maitan-ok' no agbalbaliw. - Genesis 4:6, 7. Saan a dimngeg ni Cain iti pakdaar ti Dios. Im- bes ketdi, inawisna ti adingna a mapanda iti away. Sadiay a dinuklosna ni Abel ket pinapatayna. (Ge- nesis 4:8) Kayariganna, ni Abel ti kaunaan a martir ken biktima ti panangidadanes gapu iti pammati. Natayen ngem agtultuloy pay laeng ti pakasarita- anna. Iti piguratibo a pamay-an, um-umkis ti dara ni Abel ken Jehova a Dios para iti panagibales ken hustisia. Sinigurado ti Dios a maipaay ti hustisia ba- baen ti panangdusana iti naranggas a ni Cain gapu iti krimen nga inaramidna. (Genesis 4:9-12) Napat- pateg pay, arigna agsasao pay laeng kadatayo ti nag- sayaat nga ulidan ti pammati ni Abel. Nupay idi panawenda, ababa ti agarup maysa a siglo a panag- biagna, nagbiag ni Abel iti wagas a makaay-ayo iti Dios. Nupay natay, ammona nga ipatpateg ken ina- namongan ti nailangitan nga Amana a ni Jehova. (Hebreo 11:4) Masiguradotayo ngarud a ni Abel ka- nayon a malaglagip ni Jehova ken agur-uray a mapa- gungar iti paraiso a daga. (Juan 5:28, 29) Addakan- to kadi sadiay a sumabat kenkuana? Posible dayta no dumngegka iti ibagbaga ni Abel ken tuladem ti nabileg a pammatina. ˇ ENERO 1, 2013 15
SUNGBAT DAGITI SALUDSOD MAIPAPAN ITI BIBLIA Ania ti Nagan ti Dios? Adda nagan ti amin a kapamiliatayo. Uray dagiti ta- rakentayo, adda naganda! Saan kadi a rumbeng nga adda met nagan ti Dios? Iti Biblia, adu ti titulo a tumukoy iti Dios, kas iti Dios a Mannakabalin- amin, Soberano nga Apo, ken Namarsua, ngem adda met naganna. - Basaem ti Isaias 42:8. Iti adu a patarus ti Biblia, mabasa ti nagan ti Dios iti Salmo 83:18. Kas pagarigan, ti Baro a Lu- bong a Patarus ti Nasantuan a Kasuratan, kuna- enna: "Sika, nga agnagan Jehova, sika laeng ti Ka- ngatuan iti intero a daga." Apay nga usarentayo ti nagan ti Dios? Kayat ti Dios nga usarentayo ti naganna. No ka- saritatayo dagiti ipatpategtayo, kas kadagiti nasinged a gagayyemtayo - awagantayo ida iti na- ganda. Saan kadi a kasta met laeng no makisari- tatayo iti Dios? Kayat met ni Jesu-Kristo nga usa- rentayo ti nagan ti Dios. - Basaem ti Mateo 6:9; Juan 17:26. Ngem tapno agbalintayo a gayyem ti Dios, am- muentayo ti ad-adu pay maipapan kenkuana saan laeng a ti naganna. Kas pagarigan, ania a kita a persona ti Dios? Posible kadi ti agbalin a nasinged iti Dios? Maammuam ti sungbat dagita iti Biblia. Para iti kanayonan nga impormasion, kitaem ti kapitulo 1 daytoy a libro, nga impablaak dagiti Saksi ni Jehova AMMUEM TI SUNGBAT TI DADDUMA PAY A SALUDSOD MAIPAPAN ITI BIBLIA ONLINE s Libre a mai-download n o daytoy a magasin ken dagiti napalabas a ruar m q Artikulo ken aktibidad para kadagiti nagannak, tin-edyer, ken ubbing No kasaritatayo dagiti ipatpategtayo, kas kadagiti nasinged a gagayyemtayo, awagantay ida iti naganda ANIA A Talaga TI ISURSURO TI BIBLIA? p Adda online a Biblia iti agarup 50 a lengguahe wp13 01/01-IL